Førstefødselsretten og scepteret adskilles\nVi kommer nu til en højest vigtig adskillelse som kun få mennesker har kendskab til. Utroligt, at så få har noteret sig, at løfterne til Abraham var tosidige. Men Biblen skelner klart imellem disse to sider af løfterne.\nDe åndelige løfter om “sæden”, Kristus og frelsen ved ham, kalder Biblen scepteret. Men de materielle og nationale løfter der drejer sig om mange nationer, national rigdom, velstand, magt og besiddelse af det hellige land, kalder Biblen førstefødselsretten.\nRace, ikke nåde\nLad os forstå udtrykkenes betydning:\n“Førstefødselsret”: Er den ret som den ældste, søn især, havde efter loven eller særskilt bestemmelse til udelt at overtage et retsgode” – Gyldendals store Leksikon. “Enhver rettighed opnået ved fødsel” – Websters (amerikansk ordbog). En (første-) fødselsret er noget som er ens rettighed ved fødsel. Den har intet at gøre med nåde, som er en ufortjent tilgivelse og en frivillig gave som ikke er en rettighed. Den har med race at gøre, ikke med nåde. Ejendom ved førstefødselsret arves som regel fra far til ældste søn.\nScepter: En udsmykket stav anvendt på kongeværdigheden, Lademanns Leksikon. Løftet om kongeligt embede og magt, og tegn på kommando. Den kongelige linie kulminerer med Kristus, og indeholder nåde til alle.\nVi har set hvordan Gud betingelsesløst overdrog begge sider af løfterne, førstefødselsretten og nådegaven til Abraham. Og løftet om førstefødselsretten og scepteret gentog Herren den Evige Gud til Isak og Jakob. Men kendsgerningen, der bør\nåbne dine øjne for denne nye glædelige opdagelse, er, at fra dette punkt adskilles de to sæt løfter! Scepterløftet til den kongelige linie, der vil kulminere med Kristus og nåden gennem ham, blev givet til Juda, Jakobs søn, der er stamfader til jøderne. Men den forbløffende sandhed er, at førstefødselsrettens løfter aldrig blev indfriet af jøderne!\nLad os gentage det, så det ikke bliver glemt! Løfterne i førstefødselsretten er aldrig blevet indfriet af jøderne!\nSlå skriftstederne op, læs dem i din egen Bibel!\n“Ikke viger kongespir (sceptret) fra Juda …” (1. Mos.49:10).\n“… men førstefødselsretten blev Josefs” (1. Krøn. 5:2).\nDet er selvfølgelig velkendt at scepteret gik til Juda, og blev nedarvet gennem jøderne. Kong David var af Juda stamme. Alle de efterfølgende konger i Davids dynasti var Davids efterkommere og af Juda stamme. Jesus Kristus blev født af Davids slægt og Juda stamme.\nEn anden upåagtet og tankevækkende sandhed er den kendsgerning, at det kun er en del af “Israels børn” der er jøder.\nLæs denne lidet forståede kendsgerning igen!\nDen fulde forklaring og beviset for dette kommer vi til i kapitel seks. Det er kun efterkommerne af de tre stammer Juda, Benjamin og Levy, der er jøder. Medens alle jøder er israelitter, er de fleste israelitter ikke jøder.\nVi må forstå, at løftet om førstefødselsretten ikke blev givet til jøderne! Men løftet om kongespiret – sceptret – om Kristus og om nåde – blev givet til jøderne! “Thi frelsen” sagde Jesus, “udgår fra jøderne” (Johs. 4:22). “… evangeliet (Kristi evangelium), thi det er en Guds kraft til frelse for enhver, som tror, for jøde først og så for græker” (Rom 1:16). Løftet om nåde blev overleveret gennem Juda!\nMen løfterne som Biblen kalder “førstefødselsretten”, har ikke været forstået nogensinde. Næsten ingen har bemærket at Guds løfte til Abraham indeholdt andet end løftet om scepteret. Ikke mange kender Biblen!\nJøderne har aldrig modtaget førstefødselsretten\nEndnu færre har forstået, at disse store nationale og materielle løfter aldrig er blevet indfriet af jøderne! Den forbløffende og\nlivsvigtig kendsgerning, der længe er overset, er at “førstefødselsretten er Josefs”. Og som vi senere skal se, var hverken Josef eller hans efterkommere jøder. Selv om det lyder utroligt, er det dog sandt!\nDenne viden om førstefødselsretten er omdrejningspunktet i hele sandheden, som vil vise sig at være nøglen til forståelsen af profetierne! Det er overordentligt vigtigt, at du forstår dette!\n“Førstefødselsretten” som defineret ovenfor, indeholder kun den ret der følger med fødslen. Ingen kan modtage evigt liv som en rettighed eller som følge af en naturlig fødsel. Hvis det var vor ret, hvis den var arvet ved fødslen, da ville den ikke være af nåde. Frelsen kommer af nåde – Guds gave sammen med uberettiget tilgivelse – en ufortjent gunst. Vi kan kun modtage materielle besiddelser som fødselsret. Når denne ret overleveres ned gennem slægtleddene til et stadig voksende antal afkom, da udvikler den sig til sidst til en national arv. Den angår alene materiel ejendom, magt og stilling. Den skænker ikke åndelige velsignelser. Det er et spørgsmål om race, ikke om nåde!\nDer er en anden forskel mellem fødselsret og nåde vi også bør forstå. En førstefødselsret går, som vi allerede har slået fast, fra far til ældste søn. Der er ingen betingelser modtageren skal opfylde. Sønnen gør intet for at kvalificere sig til den. Han modtager den som en rettighed uden anden grund, end at han tilfældigvis er født som sin fars søn. Han har ret til den uden at have fortjent eller kvalificeret sig til værdigheden. Han kan imidlertid gøre sig uværdig til at beholde – ja, endog til at modtage den.\nMen det evige livs gave, modtaget af nåde, har faktisk også kvalificeringsbetingelser! Det er ikke din – eller min -- ret at modtage evigt liv – til faktisk at blive født som Guds børn – til bogstavelig talt at blive medlemmer af Guds familie! Tænk hvilke tilstande det kunne medføre, hvis der ikke var betingelser! En oprørsk, trodsig, kriminel fjendtlighed eller en ateist som hader Gud, kunne knytte næven mod Gud og sige: “Jeg hader dig. Jeg trodser dig! Jeg nægter at adlyde dig! Men jeg forlanger din gave, det evige liv! Det er min ret. Jeg vil være Guds søn, så jeg kan modtage og bruge hele denne uendelige magt, jeg vil komme i besiddelse af som din søn, til at modarbejde dig! Jeg vil skabe splid i din familie Jeg vil skabe friktion, fjendtlighed, had og ulyksalighed\niblandt dine børn! Jeg forlanger denne magt som en gave fra dig, det er min rettighed, så jeg kan misbruge den – bruge den i det ondes tjeneste!”\nNåde kræver betingelser\n“Den der ikke kan se, at en større hensigt og plan er under udarbejdelse hernede, er i sandhed blind på sjælen.”\nDe fleste der bekender sig til “kristendommen” – og mange andre ideologier indenfor det vi traditionelt opfatter som “kristendom” – siger, at der ikke er betingelser, intet vi skal gøre for at modtage Guds herlige nådesgave. De afviser, at Gud forlanger lydighed mod sin lov! De fordrejer sandheden og siger, at det ville være at fortjene frelsen som en løn! De forlanger den faktisk af Gud, imens de stadig gør oprør imod hans love og nægter at overholde dem!\nForestil dig hvad det ville føre til! Forstå dette! Evigt liv er i sandhed Guds frie gave. Du kan ikke gøre dig fortjent til den! Og den er ikke din ret! Du kan ikke forlange den af Gud som en rettighed, samtidig med at du trodser Gud, gør oprør mod hans styre og nægter at lade ham styre dit liv ud fra hans veje!\nDerfor har Gud sat betingelser! Opfyldelsen af disse betingelser gør dig ikke fortjent til noget som helst! Men Gud giver sin Hellige Ånd til dem der adlyder ham (Apo. Ger. 5:32). Modtageren betaler ikke for den – men\nskriftstedet taler om den Hellige Ånd som Gud giver “til dem der adlyder ham”. Den er fortsat en gave!\nEn rig mand kunne have syv mænd stående foran sig og sige: “Jeg vil give en fri gave på 6000 kr. til den eller de af jer, eller til jer alle, som træder frem for at modtage dem.” Dette at de træder frem, betyder ikke at de har fortjent beløbet. Det er alene betingelsen for at modtage gaven.\nOrdet “nåde” betyder ufortjent, uforskyldt tilgivelse! Gud tilgiver dem som angrer! At “angre” vil sige at vende sig bort fra oprør, fjendskab og ulydighed. “Anger” vil sige at omvende sig til at adlyde Guds lov. Det faktum at Gud ikke vælger at give denne herlige gave – udødelighedens gave som indbefatter guddommelig magt – til dem der ville misbruge den til skade og ondskab, det faktum at han vælger kun at give den til dem der vil bruge den på rette vis – betyder ikke, at gaven opnås ved gerninger i stedet for af nåde. Hvis der ikke havde været betingelser, da kunne alle have krævet den – og den ville være blevet modtaget som en fødselsrettighed og ikke som en nådegave!\nSelve nådens kendsgerning gør det nødvendigt at Gud sætter betingelser. Men det er fortsat en ufortjent gave! Lydighed berettiger ikke til noget som helst – den skylder vi simpelthen Gud. En fødselsret kræver ingen kvalifikationer. Det er en ret fra fødslen af.\nHvad indeholdt førstefødselsretten\nHvilken materiel arv indeholdt førstefødselsretten? Det er der ikke mange der har forstået. Og dog overdrog den den kosteligste, mest værdifulde materielle arv, der nogensinde er overført fra far til søn – den største rigdom og magt nogensinde samlet af mennesker eller nationer! Størrelsesordenen er aldeles overvældende!\nDen indeholder første fase af Guds fantastiske løfter til Abraham. Denne arv, denne gave, der uden reservationer er garanteret af den Almægtiges autoritet, udgør utallige folkemængder, ubeskrivelige rigdomme og materielle resurser, national storhed og verdensmagt.\nGud havde ikke alene lovet, at en verdensdominerende nation og en samling af nationer, en sammenslutning af nationer hvis befolkning stammer fra Abraham, ville blive mangfoldige som sandet på havets strande – talrige som stjernerne på himmelen. Ikke alene havde han lovet at de skulle besidde deres fjenders porte,\nFørstefødselsretten nægtet Ismael\nBortset fra tre guddommelige indgreb, gik arven i førstefødselsretten automatisk til den ældste søn i hvert slægtled.\nGud valgte Isak til at arve både scepteret og førstefødselsretten. Abraham havde andre sønner. Ismael var den ældste, men Gud valgte Isak, og Abraham gav Isak alt, hvad han ejede” (1. Mos.25:5). Isak var imidlertid Abrahams første legale søn. Ismael var søn af Hagar, Saras egyptiske trælkvinde.\nAbraham elskede Ismael og ønskede, at han skulle have førstefødselsretten. “Abraham sagde derfor til Gud: ’Måtte dog Ismael leve for dit åsyn!” (1. Mos 17:18).\nSara hans hustru var barnløs. “Men Gud sagde: ’Nej, din ægtehustru Sara skal føde dig en søn, som du skal kalde Isak; med ham vil jeg oprette min pagt, og det skal være en evig pagt, der skal gælde hans afkom efter ham! Men hvad Ismael angår … vil jeg gøre ham frugtbar og give ham et overvættes talrigt afkom … jeg vil gøre ham til et stort folk. Men min pagt opretter jeg med Isak … (vers 19-21).\nHer er oplyst to holdepunkter: 1) Ismaels efterkommere skulle blive en stor nation, men førstefødselsrettens nationer skulle blive større, og 2) de skulle bo øst for deres brødre – det vil sige øst for Isaks efterkommere. Ismaels børn er blevet til araberne i dag. Nationen og samlingen af nationer som har førstefødselsretten, må derfor være større, rigere og mægtigere, og må geografisk befinde sig vest for de arabiske stater.\nAbraham var den menneskelige type på Gud Fader, og Isak på Kristus. Der er mange paralleller. Pladsen tillader ikke, at vi beskæftiger os med dette her, men kun at vi noterer os, at hvis vi tilhører Kristus, da er vi Abrahams børn (Gal. 3:29), og Abraham er “de troendes far” (se Gal. 3:7); at Abraham blev kaldet til frivilligt at ofre sin eneste (legale) søn (1. Mos. 22:2), ligesom Gud ofrede sin enbårne søn Jesus Kristus for denne verdens synder; at Isaks hustru Rebekka er en type på Kirken, og at hun skulle blive forelsket i ham og ægte ham, før hun så ham med sine egne øjne; og at Isak blev født ved et løfte og et Guds mirakel, på samme måde som Jesus blev født ved et mirakel af jomfru Marie.\nIsak fik tvilling sønnerne, Esau og Jakob. Esau var den førstefødte og derfor den legale arving til førstefødselsretten. Men Esau undervurderede den og solgte den til Jakob.\nEsau sælger sin førstefødselsret\nDet var Guds beslutning før tvillingerne blev født, at Jakob skulle arve løfterne. Men i stedet for at vente på Gud Herren greb Jakob, under sin moders indflydelse, til bedrag og tog retten fra Esau.\nAngående Esau og Jakob havde Den Evige sagt til Rebekka, at de var starten på to nationer – “To folkeslag er i dit liv… Det ene skal kue det andet, den ældste tjene den yngste” (1. Mos. 25:23).\nDeres efterkommere skulle altså blive to forskellige nationer. Historien om hvordan Jakob før tiden og ved svindel opnåede førstefødselsretten fortsætter i 1. Mose.25:27-34:\n“Drengene voksede til, og Esau blev en dygtig jæger, der færdedes i ødemarken, men Jakob blev en fredsommelig mand, en mand, som boede i telt. Isak hold mest af Esau, thi han spiste gerne vildt; men Rebekka holdt mest af Jakob. Jakob havde en gang kogt en ret mad, da Esau udmattet kom hjem fra marken. Da sagde Esau til Jakob: ’Lad mig få noget af det røde, det røde der, thi jeg er ved at dø af sult!’ Derfor kaldte de ham Edom.\n“Edom” betyder faktisk “rød suppe”. Det er også en “nøgle” til at forstå Biblen. Fæst den kendsgerning i hukommelsen at “Edom” henviser til Esau. Mange profetier for nutiden og fremtiden benytter navnet Edom. De kan ikke forstås, med mindre man er klar over, at de henviser til Esaus efterkommere, iblandt dem tyrkerne.\n“Men Jakob sagde: ’Du må først sælge mig din førstefødselsret! ’Esau svarede: ’Jeg er jo lige ved at omkomme; hvad bryder jeg mig om min førstefødselsret!’ Men Jakob sagde: ’Du må først sværge mig den til!’ Da svor Esau på det og solgte sin førstefødselsret til Jakob. Så gav Jakob Esau brød og kogte linser, og da han havde spist og drukket, stod han op og gik sin vej. Således lod Esau hånt om sin førstefødselsret”. Senere tog Jakob også\nvelsignelsen fra Esau med list. Historien om dette findes i 1. Mosebog 27.\nDa Isak var blevet gammel blev hans syn sløret af alderdom, og da enden på hans liv nærmede sig, kaldte han Esau til sig og bad ham gå ud og jage noget vildt, tilberede det og bringe det til ham. Så ville han velsigne ham og bekræfte førstefødselsretten.\nMen Rebekka hørte det og sendte hurtigt Jakob ud efter to gedekid. Hun tilberedte kiddene på den måde som Isak elskede. Så tog hun nogle af Esaus klæder og lod Jakob tage dem på. Nu var Esau meget lodden, mens Jakob var glat i huden. Derfor lagde Rebekka omhyggeligt skindene af de to gedekid på Jakobs hænder og arme og på den glatte del af nakken.\nI denne forklædning og med måltidet tilberedt som vildt gik Jakob ind for at modtage sin fars velsignelse. “Da svarede Jakob sin fader: ’Jeg er Esau, din førstefødte” (1. Mos.27:19).\nDet overraskede Isak, at han havde fundet vildtet så hurtigt, så han blev mistænksom. Jakob løj igen og forsikrede, at Gud havde bragt vildtet til ham. Isak opdagede at stemmen var Jakobs.\n“Men Isak sagde til Jakob: ’Kom hen til mig min søn, så jeg kan føle på dig, om du er min søn Esau eller ej! Da trådte Jakob hen til sin fader, og efter at have følt på ham sagde Isak: ’Røsten er Jakobs, men hænderne er Esaus!’ Og han kendte ham ikke, fordi hans hænder var hårede som hans broder Esaus. Så velsignede han ham” (vers 21-23).\nLæg nu omhyggelig mærke til velsignelsens indeholdt!\n“Derpå sagde hans fader Isak til ham: ’Kom hen til mig og kys mig, min søn! ’Og da han kom hen til ham og kyssede ham mærkede han duften af hans klæder. Så velsignede han ham og sagde: ’Se, duften af min søn er som duften af en mark, Herren har velsignet! Gud give dig af himmelens væde og jordens fedme, korn og most i overflod! (i Fentons oversættelse: udvidelse og ejendom): Måtte\nfolkeslag tjene dig og folkefærd bøje sig til jorden for dig! Bliv hersker over dine brødre, og din moders sønner bøje sig til jorden for dig! Forbandet, hvo dig forbander; velsignet, hvo dig velsigner” (vers 26-29).\nBemærk det! Materielle løfter, alle nationale i deres beskaffenhed! Ingen af dem har med frelse at gøre. Ingen relation til livet efter døden. Ikke noget åndeligt overhovedet! National velstand – regn, overflod af korn og vin, jordens fedme, eller som det står i margenen (i KJV), jordens fede steder – tilvækst og ejendom. “Folkeslag (nationer) skal falde for dine fødder!” “Folk skal tjene dig.”\nDa Esau kom tilbage og opdagede hvordan Jakob havde fortrængt ham, blev han meget bitter. Han tryglede om også at få en velsignelse. Men Isak kunne ikke trække den velsignelse tilbage, som han havde givet Jakob. Så han gav Esau følgende profeti:\n“Så tog hans fader Isak til orde og sagde til ham: ’Se, fjern fra jordens fedme skal din bolig være og fjern fra himlens væde ovenfra; af dit sværd skal du leve, og din broder skal du tjene; men når du samler din kraft, skal du sprænge hans åg af din hals! Men Esau pønsede på ondt mod Jakob…” (vers 39-41).\nHvad enten den hebræiske præposition min i det ovenfor citerede vers 39 oversættes ’uden’ eller ’fra’ eller ’borte fra’ så er Esaus profeterede lod faktisk snarere en forbandelse end en velsignelse. I det hebræiske ord ligger faktisk den dobbelte mening, ’fra’ og ’borte fra’, og i begge betydninger er det opfyldt i Esaus efterkommere.\nProfeti for Tyrkiet\nHistoriens sparsomme beretninger, sammen med andre beviser, viser at en del af Esaus efterkommere blev kendt som tyrkere. Derfor må vi huske, at alle profetier der angår de sidste tider og henviser til Edom eller Esau, angår generelt den tyrkiske nation.\nIsaks profeti før han døde forudsagde, at Esaus efterkommere ville nå frem til en tid da de skulle besidde landet\nog bryde Israels åg af sin hals. Dette er sket. Israels børn blev drevet ud af det lovede land der hørte til førstefødselsretten. Tyrkerne kom senere til magten og besatte Palestina i 400 år indtil England overtog det i 1917. Esaus efterkommere har altid haft lyst til dette land, der er det centrale punkt i førstefødselsrettens løfte! Og tyrkerne har i sandhed levet ved sværdet!\nDet vi skal lære af denne lektie\nMen lad os vende tilbage til vor historie. Før Jakob blev født havde Gud talt til hans mor og åbenbaret for hende, at Jakob skulle have førstefødselsretten. Men i stedet for at vente på at den Evige skulle ordne det på sin måde, planlagde hun sammen med Jakob at klare det med løgn og bedrag.\nHer er en lektie for os i dag. Eftersom Isak på en måde er en type eller modbillede på Kristus, så er Rebekka modbilledet på Kirken, der stadig har svagheder og uomvendte sider.\nNogle gange bliver vi for utålmodige. Vi beder Gud den Almægtige om det han har lovet i sit Ord. Derefter prøver vi at diktere Gud om nøjagtig hvordan og hvornår det skal opfyldes! Vi skal lære at “vente på Gud”. Han gør altid tingene på sin egen måde, og når det passer ham. Han siger klart, at hans veje ikke er vore veje. Når vi først overlader en sag til den Almægtige, lad os da ikke alene stole på, men også udvise så stor respekt for denne Ene, at vi overlader sagen helt og holdent til ham.\nHavde Jakob stolet på Gud i stedet for selvisk at overtage sagen, ville han have fået førstefødselsretten på en hæderlig måde. Som det faldt ud, fik Jakob, hvis navn betyder “fortrænger” langt større vanskeligheder med at sikre sig Guds velsignelser i denne dyrebare førstefødselsret end hans forgængere havde haft.\nMen efter mange års prøvelser – og efter til sidst at have kæmpet med englen hele natten (1: mos.32:24-29) – efter at have indrømmet at hans navn var “fortrænger” – gav Gud Jakob sin velsignelse, tog det bebrejdende navn bort og gav ham det nye ubesmittede navn, Israel – som betyder “en som får overhånd”, eller “overvinder med Gud”.\nSåledes ser vi løfterne blive overført gennem Abraham, Isak og Jakob – én mand ad gangen. Der var ingen udgrening – ingen opsplitning --af den nationale vækst i Jakobs dage. I tre generationer havde den været en ”én mands nation”. Men Jakob havde tolv sønner, og gennem dem tog den fremtidige store nation og samling af nationer sin begyndelse.\nRuben mister sin førstefødselsret\nDen næste legale arving til førstefødselsretten var Ruben, Israels førstefødte med hustruen Lea. Men Ruben mistede den ligesom Esau. Og Josef, Jakobs ellevte søn med Rakel, hans anden og virkelige elskede hustrus førstefødte.\nLegalt var førstefødselsretten Rubens, ikke Josef. I 1. Krønikebog 5:1-2 berettes det, hvordan den tilfaldt Josef: “Rubens, Israels førstefødtes, sønner – han var nemlig den førstefødte, men da han vanærede sin faders leje, gaves hans førstefødselsret til Israels søn Josefs sønner, dog ikke således at de i slægtsbogen opføres som førstefødte; thi da Juda herskede (var vældig, 1907 oversættelse) over sine brødre, og af hans midte skulle fyrsten tages, men førstefødselsretten blev Josefs.”\nFørstefødselsretten -- det tosidige løfte til Abraham -- der omfattede de materielle og nationale løfter og scepteret omfattende de kongelige og åndelige løfter, blev således adskildt fra dette punkt.\nDet er af allerstørste betydning af have dette klart, at førstefødselsretten, der omfattede det hellige land som nu hedder Palestina, forsikringen om en talrig befolkning, materiel og national velstand og herredømme over andre nationer, blev nu givet til Josef og hans sønner.\nLæg specielt mærke til at førstefødselsretten ikke skulle arves af alle Israels stammer! Den blev heller ikke givet til jøderne! Den blev overdraget til én del af israelitterne, til Josefs efterkommere – de skulle arve disse enorme nationale løfter!\nDe materielle løfter der tilhører dette liv, blev altså overdraget en helt anden stamme blandt Israels børn end scepterløftet om den kongelige linje som kulminerer med Jesus Kristus. Dette åndelige løfte tilhører Juda stamme!\nDe nationale løfter om en talløs æt\ntilhørte altså en helt anden stamme end løftet om "sæden” Kristus, som sprang frem af Juda! Denne kendsgerning om tosidigheden i løfterne, som er understreget i de to foregående kapitler, bør nu stå klart for enhver læser.\nSlå det fast for altid. Det er en af de vigtigste nøgler til at forstå Biblen!\nDa Jakob døde, boede han og hans sønner i Egypten. Vi antager selvfølgelig at du kender historien om, hvordan Josef blev solgt af sine brødre og kom til Egypten, og hvordan han blev madforsynings- og statsminister, nr. 2 efter kongen, der var nationens faktiske hersker; om de syv fede år efterfulgt af de syv magre, da Egypten under Josefs overopsyn havde lagret korn og mad; om Josefs brødres besøg i Egypten for at købe korn og hvordan Josef motiverede dem til at bringe deres far og broderen Benjamin ned til Egypten; og til slut Josefs dramatiske afsløring af sin identitet for brødrene under glædestårer og omfavnelser.\nAlt dette var profetisk! Som vi vil komme til at se, vil Josef igen igennem sine efterkommere få sin sande identitet klarlagt for sine brødre, og for verden. Denne identitet er fuldstændig skjult for verden på nuværende tidspunkt!\nFørstefødselsretten til Josefs sønner\nTiden kom, da førstefødselsretten skulle overføres til næste generation. Lad os genskabe denne dramatiske scene.\nDet skete i Egypten, efter at det var lykkedes for Josef at bringe sin far så vel som sine brødre dertil. Josef var, som du husker statsminister i landet.\nDet blev meddelt Josef at hans far, Jakob, var syg. Han tog da sine to sønner, Manasse og Efraim, han havde med sin egyptiske hustru, og skyndte sig til den døende patriarks sengeleje.\n“Da det nu meldtes Jakob, at hans søn Josef var kommet, tog Israel sig sammen og satte sig oprejst på lejet. Jakob sagde til Josef: ’Gud den Almægtige åbenbarede sig for mig i Luz i Kanaans land og velsignede mig; og han sagde til mig: Jeg vil gøre dig frugtbar og give dig et talrigt afkom og gøre dig til en mængde stammer, og jeg vil give dit afkom efter dig dette land til evig eje” (1. Mos.48:2-4).\nLæg omhyggeligt mærke til disse løfter!\nFørstefødselsretten er i færd med at blive overdraget til den næste generation. Bemærk, at der ikke nævnes noget om, at alle jordens familier skal blive velsignet gennem hans “sæd” – den ene sæd. Intet om konger. I det hele taget intet om åndelige velsignelser. Disse er løfterne fra førstefødselsretten. Løfterne handler om en talrig efterslægt – en mængde folkeslag – og om at eje det lovede land. Læs videre:\n“Nu skal dine to sønner, der er født dig i Ægypten før mit komme til dig her i Ægypten, være mine, Efraim og Manasse skal være mine så godt som Ruben og Simeon” (vers 5).\nSåledes adopterede Jakob Josefs to sønner og gjorden dem til sine egne legale sønner. Dette blev sikkert gjort fordi de var halvblods egyptere. Israel gjorde dem til sine egne adopterede sønner, så førstefødselsretten kunne gå videre til dem. Læg også mærke til, at i det første vers af 1. Mosebog kapitel 48 nævnes Manasse først, fordi Manasse var den ældste. Men gamle Jakob nævner Efraim først. Her ser vi en overnaturlig ledelse!\nJakob sagde til Josef: “Bring dem hen til mig, at jeg kan velsigne dem! Men Israels øjne var svækkede af alderdom, så han ikke kunne se” (vers 9-10).\nHusk at legalt tilkommer førstefødselsretten den førstefødte, medmindre det ændres ved guddommeligt indgreb. Arvingen til førstefødselsretten skulle, når han modtog velsignelsen der tilkom ham, have Jakobs højre hånd hvilende på sit hoved. Det var derfor “Josef tog så dem begge, Efraim i sin højre hånd til venstre for Israel og Manasse i sin venstre hånd til højre for Israel, og førte dem hen til ham” (vers 13).\nNavnet Israel overdrages til Josefs sønner\nMen på ny greb den Evige ind under overdragelsen af den betydningsfulde førstefødselsret! Selv om han var blind og ikke kunne se drengene foran sig, krydsede Jakob sine hænder, ” men Israel udrakte sin højre hånd og lagde en på Efraims hoved, uagtet han var den yngste, og sin venstre hånd lagde han på Manasses hoved så at han lagde hænderne over kors; thi Manasse var\nden førstefødte. Derpå velsignede han Josef og sagde: ’Den Gud, for hvis åsyn mine fædre Abraham og Isak vandrede, den Gud, der har vogtet mig fra min første færd og til nu, den engel, der har udløst mig fra alt ondt, velsigne drengene, så at mit navn og mine fædres Abrahams og Isaks navn må blive nævnet ved dem, og de må vokse i mængde i landet (vers 14-16).\nLade hvem vokse sig talrige efter løftet? Lade hvis efterkommere blive utalligt afkom? Det er ikke Juda, fader til jøderne – bid mærke i det – men Efraim og Manasse! Hvorfor har kirkelederes og bibelstuderendes øjne og forståelse været blinde for Skrifternes klare kendsgerning?\nLæg mærke til at Israel ikke gav denne velsignelse til én alene, men til dem begge – Han sagde: “velsigne drengene”. Denne velsignelse fik de i fællesskab. “Så at mit navn må blive nævnet ved dem” var en del af velsignelsen. Hans navn var Israel. Derfor var det efterkommerne fra disse to drenge, ikke Juda eller jøderne, der fik navnet Israel. Hvor klart det er, at navnet Israel skulle stemples uudsletteligt på Efraim og Manasse!\nDet chokerende faktum er her bevist sort på hvidt! Og husk, disse skriftsteder behøver ingen “fortolkning”, ingen “egen mening” eller “skjult symbolik” for at blive forstået. Her er den enkle, klare erklæring, at Jakobs navn som var ændret til Israel, skulle for fremtiden være deres – være etiketten på Efraims og Manasses folk!\nHvem udgør da, ifølge Biblen, det virkelige Israel (racemæssigt og nationalt) i dag?\nEfraim og Manasse modtog i fællesskab retten til navnet Israel. Det skulle blive deres efterkommeres nationale navn. Deres efterkommere har aldrig været jøderne! Slå det fast i din hukommelse!\nDerfor angår mange af profetierne om “Israel” eller “Jakob” ikke jøderne eller andre lande, der i dag er efterkommere fra resten af Israels tolv stammer. Læg vel mærke til det! Det er der ikke mange præster, teologer og erklærede bibellærde som er klar over i dag. Mange nægter at vide det!\nSammen skulle disse to drenges, Efraim og Manasse, efterkommere vokse til den lovede hærskare – nationen og sammenslutningen af nationer. Dette er de kollektive velsignelser som de to fik i fællesskab – og som de andre stammer ikke fik del i!\nJakob krydser hænderne\nMen på dette tidspunkt lagde Josef mærke til, at Jakobs højre hånd ikke hvilede på den førstefødtes hoved. Han forsøgte at bytte om på det:\n“Og Josef sagde til sin fader: ’Nej, ikke således, fader, thi denne er den førstefødte; læg din højre hånd på hans hoved! Men hans fader vægrede sig og sagde: ’Jeg ved det, min søn, jeg ved det! Også han skal blive til et folk, også han skal blive stor; men hans yngre broder skal blive større end han, hans afkom skal blive en mangfoldighed af folkeslag (eller: sammenslutning af nationer). Således velsignede han dem på den dag og sagde: “Med eder skal Israel velsigne og sige: Gud gøre dig som Efraim og Manasse! Og han stillede Efraim foran Manassa” (1. Mos. 48:18-20). Her er løfterne ikke mere kollektive, ikke mere fælleseje. Jakob profeterede nu velsignelserne til hver enkelt individuelt.\nSom vi så i forrige kapitel, skulle et talrigt afkom blive til ”ét folk og en mængde folkeslag”. Nu ser vi at “nationen” som skal blive virkelig stor, skal springe frem af Josefs søn, Manasses afkom. “Sammenslutningen af stater” skal vokse ud af Efraim. Læg mærke til at før løfterne blev delt, antydede denne profetiske velsignelse klart, at efterkommerne af disse to drenge skulle blive sammen og sammen skulle de vokse til en stor hærskare for derefter at blive delt, idet Manasse skulle blive en stor nation og Efraim en endda større sammenslutning af nationer.\nHer er der således endnu en detalje i de fremtidige nationers karaktertræk. Vi må ikke lede efter opfyldelsen hos Judas sønner, ej heller iblandt efterkommerne af de andre tolv stammer.\nLøftet om en fremtidig stor nation og en forsamling af nationer der tilsammen udgør talløse folk, er rige på national materiel velstand, og som ejer “portene” til jordens øvrige nationer,\nangår kun disse drenge og de to stammer der udgår fra dem.\nVi bør måske tilføje, at stammerne Efraim og Manasse aldrig blev stormagter i bibelhistorisk tid. Nogle vil måske drage den slutning, at Judas efterkommere var nationen, og de ti stammer sammenslutningen af nationer. Men ingen af disse løfter blev givet til Juda. Ej heller blev de opfyldt i nogen af de andre stammer ud over Josefs dobbelte portion, de to stammer Efraim og Manasse!\nDet var Efraim der skulle blive sammenslutningen, eller mængder af folk, af nationer, og Manasse der skulle blive den ene store nation. Og disse løfter er aldrig blevet opfyldt i bibelhistorisk tid. Hvis disse løfter nogensinde er blevet opfyldt, må vi lede efter opfyldelsen fra bibelhistorien sluttede og til vor tid!\nProfeti for vore dage\nMens Jakob stadig havde profetiens ånd over sig, kaldte han de tolv sønner sammen for at fortælle dem, hvordan det skulle gå deres efterkommere “i de sidste dage”.\nHer bør profetierne kunne hjælpe med at identificere Israels stammer i dag – for dette er visselig de sidste dage! Her vil vi kun optage plads til at behandle profetierne for Juda og Josef. Josefs efterkommere var faktisk delt i to stammer, Efraim og Manasse. Og de bliver som regel nævnt ved disse to stammenavne i stedet for navnet “Josef”. Den kendsgerning at disse to stammer her omtales som “Josef”, viser klart at profetien angår Efraim og Manasse i fællesskab.\n“Derpå kaldte Jakob sine sønner til sig og sagde: ’Saml Eder, så vil jeg forkynde Eder, hvad der skal hænde Eder i de sidste dage… Juda dig skal dine brødre prise, din hånd skal gribe dine fjender i nakken, din faders sønner skal bøje sig for dig. En løveunge er Juda. Fra rov stiger du op, min søn! Han ligger og strækker sig som en løve, ja, som en løvinde, hvo tør vække ham! Ikke viger kongespir fra Juda, ej herskerstav fra hans fødder, til ham, hvem den tilhører, indtil han kommer, ham skal folkene lyde” (1. Mos. 49:1, 8-10). Det hæbraiske ord Shiloh er oversat\ntil Fredsfyrste, der betyder at Messias er Abrahams Sæd – i ental.\nLøfte til Josef\nAngående Josef, stammerne Efraim og Manasse tilsammen, profeterede Israel for vore dage: “Et yppigt (KJV: frugtbart) vintræ er Josef, (dette skildrer førstefødselsløftet om hærskarerne efter at det er blevet opfyldt), et yppigt vintræ ved kilden, ranker slynger (også oversat: døtrene løber) sig over muren” (vers 22).\nI de sidste dage skal vi med andre ord finde Josefs børn som en samling nationer hvis døtre, eller børn, skal skyde “ud over muren” – det vil sige løbe over eller krydse landets grænser – med andre ord et koloniserende folk! Og videre i profetien for Josef i disse “sidste dage”: “… den Almægtige han velsigne dig med himmelens velsignelser oventil og dybets velsignelser nedentil, med brysters og moderlivs velsignelser! Din faders velsignelser overgår de ældgamle bjerges velsignelser, de evige højes herlighed. Måtte de komme over Josefs hoved, over issen på fyrsten blandt brødre” (vers 25 – 26).\nVi skal se, at disse efterkommere af Josef der havde førstefødselsløfterne – at de skulle blive talrige, kolonisere og på den måde sprede sig “mod nord og mod syd, mod øst og vest” til de havde omringet kloden; de skulle tage deres fjenders “porte” i eje – de som aldrig vendte tilbage til Jerusalem fra Assyrien, hvortil de var blevet bortført sammen med de ti stammer i årene efter 721 f. Kr., og hvorefter de aldrig blev blandet med jøderne. Her er løfter og profetier som aldrig er blevet opfyldt for jøderne, for Kirken, for de amerikanske indianere eller for noget andet fantasifuldt modstykke til vore dages Israel. Men hvis Guds Ord er til at stole på, så er de opfyldt i dag!


Ved idriftsættelse andetsteds eller afskaffelse af brugt it-udstyr er rigtig og sikker håndtering af data helt afgørende. Virksomheders udstyr indeholder typisk person- og forretningskritiske data, som skal sikres og slettes på forsvarlig vis. Almindelig formatering af filer er ikke nok. Filerne bliver slettet, men kan let gendannes ved hjælp af et gendannelsesprogram. Derfor bør man anvende software som har den europæiske godkendte certificering inden for datasletning.\nEt godt eksempel på hvorfor datasletning er en rigtig god idé, finder vi i NASA. I 2010 solgte de brugt IT-udstyr fra nogle af deres tidligere raketprogrammer. Problemet var bare, at de havde ikke sørget for, at alle de fortrolige data, som var på udstyret, blev slettet. De var derfor tilgængelige for udstyrets købere. Det blev selvfølgelig en større katastrofe, der fik massiv medieomtale. The Royal Bank of Scotland er et andet eksempel på en stor virksomhed, der fik en tur i den store mediemølle, da en medarbejder i 2008 solgte en brugt arbejdscomputer på internettet største auktionshus: eBay. Han tænkte ikke lige over, at millioner af bankoverførsler, kontoudskrifter og signaturer var lagret på computerens harddisk. Medarbejderen var heldig med, at køberen af den brugte computere var en ærlig person, som henvendte sig til banken i stedet for at sælge dataene på det sorte marked.\nCertificeret datasletning – for en sikkerheds skyld\nEn almindelig filformatering er ikke helt tilstrækkelig, for dataene kan nemlig sagtens gendannes med gendannelsessoftware. Derfor er det en rigtig god idé at få hjælp fra en af de mange virksomheder, der specialiserer sig inden for datasletning af IT-udstyr. Sørg for at få en certificeret rapport over datasletningen. På den måde er du 100% sikker på, at dataene er slettet, og du undgår ubehagelig oplevelser efterfølgende.\nHos IT2Trust anbefaler vi datasletnings-løsninger fra følgende producenter:


Dizzy Mizz Lizzy - Arenatour til april 2022 - Næstved Netavis\nKultur og events • 28.11.21\nDIZZY MIZZ LIZZY /// ARENATOUR APRIL 2022\nSPECIAL GUEST: PSYCHED UP JANIS / SUPPORT: BERSÆRK\n1. april: Næstved, Arena Næstved\n2. april: Aalborg Kongres & Kultur Center\n9. april: Aarhus, Ceres Arena\n15. april: Odense, Jyske Bank Arena\n16. april: København, Royal Arena\nDa DIZZY MIZZ LIZZY i september 2019 annoncerede fem arenakoncerter i nogle af Danmarks største byer, i anledning af deres kommende fjerde album, der på det tidspunkt endnu var uden titel, havde rocktrioen ikke drømt om at de fem koncerter først ville ende med at blive spillet når albummet der blev døbt ”Alter Echo” var fyldt to år!?\nTim Christensen, Martin Nielsen og Søren Friis-Larsen knoklede i starten af 2020 for at færdiggøre albummet, så de kunne komme ud og præsentere det live! Det noget tungere og mørkere album end tidligere, med færre, men længere numre så dagens lys lige inden verden gik ind i en mindst lige så mørk tid.\nSpol tiden frem til november måned 2020, hvor vi langsomt turde kigge fremad, havde nedlukningen af landet fået Dizzy Mizz Lizzy til at tænke kreativt. De valgte derfor at ”Alter Echo” skulle luftes på en ”sid-ned”-turné i foråret 2021, hvor de ville opføre albummet i sin helhed. De overkom flere nedlukningsudfordringer, og fik i løbet af sommeren 2021 afsluttet den intime tour, der b.la. indeholdt fem udsolgte koncerter i Store VEGA i juli måned.\n’Alter Echo’ har kastet flere singler af sig, deriblandt ’The Middle’ som udkom i forbindelse med albumudgivelsen i marts 2020, og i november måned i år udsendte Dizzy Mizz Lizzy en video/kortfilm til den 22.50 min. lange sang ’Amelia’.\n‘Amelia’ er en filmisk fortælling, som udspiller sig over de fem sange, som udgør hele b-siden af Dizzy Mizz Lizzys guldcertificerede album ‘Alter Echo’. Den store film er skabt af filminstruktøren Marc Louis Sutton for Shoot Happens. Filmen følger pigen ‘Amelia’ og hendes vej ind i en fanatisk sekt. ‘Amelia’ er kommet til verden i et unikt samarbejde mellem bandet og Horsens & Friends – og har allerede haft sin sejrsgang på Odense Filmfestival (OFF) og den nyligt afholdte CPH:PIX Weekend. Se ’Amelia’ HER.\nBandet er mere end spilleklar, ser frem til koncerterne og til at møde deres fans. For det trofaste publikum der til april måned har hold fast i billetten i to-et-halvt år bliver det uden tvivl en kæmpe forløsning at slippe tøjlerne til tonerne af Dizzy Mizz Lizzys mange klassikere, og til at høre nogle af de nye numre i arenastørrelse.\n”Lige siden vores Arena-koncerter blev booket tilbage i 2019, har vi virkelig set frem til at stå og spille foran en talstærk fanskare igen. Ikke mindst med et nyt album i bagagen.\nHvem skulle have vidst, at vi skulle vente i over 2 1/2 år!? Vi fik indløst lidt af glæden på en hurtig opsat og alternativ bonus-turné i foråret og sommeren 2021, hvor vi fik præsenteret vores album Alter Echo i sin helhed. Med en masse restriktioner og for et meget begrænset (siddende) publikum. Det var en anderledes, men også fantastisk oplevelse, som vi er taknemmelig for at have fået med. Men NU glæder vi os altså også til at vende tilbage til den mere klassiske form for rock-koncert. Endda fem af slagsen. I store arenaer. For et publikum, der også har mulighed for at STÅ op til koncerterne. Vi har glædet os og det håber vi også at I har”. – Tim Christensen\nBandet har fortsat Bersærk og Psyched Up Janis med på turneen som speciel guests.\n”Jeg mødte Bersærk på Copenhell i 2019 og synes, at de er noget af det bedste i nyere dansk metal, så jeg er glad for, at de har lyst til at tage med rundt. Og lige sådan med Psyched Up Janis, som startede samtidig med os og er samme generation. Det bliver spændende at dele scene med dem igen, så vi glæder os meget til de koncerter,” afrunder Tim Christensen.\nRoyal Arena billetpriser: PL1 520,- / PL2 Sidde 450,- / PL2U Stå 450,- / PL3 325kr + gebyr


Den nye væg - Tyvstart din startside\nPosted on March 27, 2013 | By Peter Jørgensen\t| No comments\nEr der forår i luftet og ens hus skal have en omgang opfriskning, kunne man overveje at starte med at begynde med væggene. Her kunne man bruge smart tapet eller man kunne male væggene, alt efter hvad man vil. Når man skal male, skal man huske at bruge kvalitetsmaling for at opnå det bedst mulige resultat og det ikke hurtigt igen ser slidt ud. En kæmpe fordel med god maling er der skal bruges mindre og det har markant bedre dækkeevne. Det vil i bund og grund sige at man altid skal vælge kvalitetsmaling, for at det ser ordenligt ud.\nEr man typen der foretrækker tapet frem for maling, er det en række løsninger man kan vælge imellem, alt efter hvad man foretrækker. Smart tapet, er noget som flere og flere vælger frem for almindeligt tapet, på grund af det er moderne og anderledes. Et rum kan godt kombineres med både have tapet og maling. Det kunne være ved at den ene væg har smart tapet og den anden kvalitetsmaling. Med den kombination er farvesammensætningen meget vigtig, for at farverne ikke modarbejder hinanden. For det er en meget hårdfin balancegang.\nPrisen på kvalitetsmaling er selvfølgelig højere end ellers, men ved hjælp af den markant bedre dækkeevne, kan det sagtens ende med at det er billigere. Når det gælder tapet, er der også enorm forskel på hvor godt det er og hvor meget slid det kan tåle. Smart tapet af en ordentlig kvalitet er at foretrække frem for andet, da man får det bedste resultat i første forsøg. Ved opsætning af tapet, er det vigtigt det lykkes i første forsøg, da det er meget svært at gøre om, uden det kræver en masse arbejde. Har man ingen erfaring med smart tapet, så få en maler til at sætte det op.\nEr man typen der er ikke har den bedste motorik, skal man overveje at få en maler til at male for sig, for ellers ender det med malerpletter over alt. Når en maler alligevel maler, er du også sikker på at der bruges kvalitetsmaling til at male med.


Jaguar I-Pace er Årets Bil i Tyskland »\nHjem>>Ikke-kategoriseret>>Jaguar I-Pace er Årets Bil i Tyskland\nNicolai Send an email 30/10/2018\nJaguar I-Pace er netop kåret til Årets Bil i Tyskland, noget der beviser at finalepladsen i Danmark er fuldt fortjent, udtaler Jaguar Land Rovers Skandinaviske pressechef Søren Hyltoft.\nMens der stadig er spænding om, hvilken bil, der vinder titlen som Årets Bil i Danmark 2019, er den sag afgjort i Tyskland. Det blev nemlig Jaguar I-PACE. I konkurrence med ikke færre end 58 andre biler, trak den det længste strå.\nJens Meiners, jurymedlem for Årets bil i Tyskland og juryens talsperson sagde: “Jaguar I-PACE er ikke bare den første premium elektriske bil fra en etableret producent. Den gør også kompromisløs brug af fordelene af arkitekturen i en elektrisk bil”.\n“Ydelsen er imponerende og designet og de praktiske funktionene er helt unikke, hvilket er derfor I-PACE til slut blev vinderen trods stærk konkurrence.”\nJuryen bag kåringen vurderede blandt andet design, ydelse, køreoplevelse, og havde den også på bane.\nEfter at have modtaget prisen sagde Jaguar Land Rovers CEO, Prof. Dr. Ralf Speth: “Vi er ekstremt stolte over at modtage denne hæder fra de tyske medier med vores første helt elektriske bil, Jaguar I-PACE. At få den i et land med så mange hjemlige premiummærker betyder meget”\nFinalefeltet til Årets Bil 2019 i Danmark. Ford Fiesta, Hyundai Kona EV, Jaguar I-Pace, KIA Ceed samt Peugeot 508\nOgså i Danmark er der glæde over den tyske pris.\n“Jeg synes det er fantastisk, at I-PACE er valgt til Årets Bil i Tyskland. Det understreger jo, at finalepladsen i Årets Bil i Danmark ikke er et lucky punch – men derimod fuldt fortjent. Om den vinder titlen – det må tiden vise”, siger Jaguar Land Rovers Skandinaviske pressechef Søren Hyltoft.


Populære gadgets inden for lyd og underholdning – Sejegadgets.dk\nPopulære gadgets inden for lyd og underholdning\nGadgets AfSejegadgets On oktober 26, 2018 Ingen kommentarer\nHvis du også er fan af, at lyden spiller på bedst mulig vis, når du skal høre musik, se fjernsyn eller blot underholdes med et spil på din PlayStation, så er det naturligvis vigtigt, at du får fat i det helt rigtige udstyr. Her på siden er vi, som du nok har gættet, helt vilde med seje gadgets, og derfor har vi i denne artikel kigget lidt nærmere på de populære gadgets, der findes inden for lyd og underholdning.\nGode højtalere er et absolut must\nFørst og fremmest er det vigtigt at understrege, at gode højtalere er en absolut nødvendighed i dit hjem, hvis du har en forkærlighed for musik. Tonerne skal helst kunne høres krystalklart, og bassens buldren skal gerne kunne mærkes i hele kroppen. Ønsker du derfor at kunne kalde dig selv for ejeren af et par fantastiske højtalere, så bør du overveje, om ikke et Sonos anlæg var en god investering til dit hjem.\nSonos laver nogle fantastiske højtalere af absolut højeste kvalitet. Derudover er infrastrukturen mellem de forskellige højtalere intet mindre end genial. Du har nemlig mulighed for at koble flere højtalere til én, så du derved kan høre musik i alle hjemmets rum. Læs mere om Sonos Connect ved at følge linket, hvor du endvidere også kan læse anbefalinger af, hvilket system der passer bedst til dit hjem.\nLyden i et almindeligt tv er ofte ikke godt nok\nNår danskere skal ud og investere i et nyt tv, er det de færreste, der tænker over, at det også er nødvendigt med et par gode højtalere. Det gør naturligvis investeringen dét større, men det gør samtidig også oplevelsen markant bedre. Næste gang du skal ud og investere i et nyt fjernsyn til dit hjem, så undersøg i samme ombæring, hvilke højtalere der kunne være gode at købe med.


Onsdag kl. 19.00-20.00 v/fysioterapeut Pernille Bergenhammer\nTorsdag kl. 12.30-13.30 v/fysioterapeut Lis Lydiksen\nAlle kan få noget ud af at bruge bolden som træningsredskab.\nTræning på bolden giver først og fremmest et smil på læben samt bringer motivationen og legebarnet frem i enhver. Uanset din alder kan du have glæde af træning med bold.\nMan kan træne langt mere funktionelt på bolden end på mange andre redskaber.\nBolden stiller på samme tid krav til balance, koordination, bevægelse og stabilitet, der er basale elementer i enhver form for bevægelse. Kroppens muskler stimuleres og trænes reflektorisk, dvs. deres automatiske aktivering, præcis som du har brug for det til hverdag.\nMan kan arbejde med bolden på mange niveauer – uanset om man er patient eller topatlet - barn, voksen eller senior. Med bolden får du hele tiden udfordringer i træningen, hvilket giver en positiv effekt på både træningseffekten samt motivationen til at fortsætte. Du mærker nemlig tydeligt, at du hele tiden bliver bedre!\nBolden er eminent til rygtræning (mave og ryg), men også til at styrke din krop generelt.


Vidensbankens 10 års fødselsdag. 26. oktober 2010. – Vidensbanken om kønsidentitet\nVist 289 gange.\nFor et år siden skrev jeg, om det kunne passe, at det allerede var et år siden, jeg sidst skrev en artikel om, hvad der var sket på Videnbanken og for mig gennem det forudgående år.\nDenne gang forundres jeg over, at det er ti år siden, jeg startede Videnbanken. Den første korte tid var det nærmest en præsentationsside, hvor jeg fortalte lidt om mig selv, havde et par enkelte informationer og nogle få links.\nGennem flere år forud havde jeg samlet på transrelaterede informationer, hvorfor det kun gik kort tid, inden jeg begyndte at bringe disse informationer på siden.\nDet var nok også et heldigt tidspunkt, jeg startede, da der næsten ikke fandtes dansksproget information om transforhold på internettet, hvilket nok var medvirkende årsag til, at Videnbanken efter min egen mening er blevet en succes.\nGennem årene voksede indholdet, hvilket medførte, at det to gange har været nødvendigt at omprogrammere den – senest i 2007, hvor den fik sit nuværende udseende og funktion.\nEfter ti års forløb og med mere end 5.000 forekomster af større eller mindre omfang og godt 4.500 links til yderlig information synes jeg også, at den med rette kan betegnes som en videnbank. Der findes ikke andre steder i Danmark en så omfattende mængde transrelateret information samlet samme sted. På verdensplan hører den også til blandt de største, men da den jo er dansksproget, har den selvfølgelig ikke samme udbredelse, som de engelsksprogede.\nIsær vil jeg bemærke, at der er omtale af mere end 200 transrelaterede bøger og godt 130 transrelaterede film.\nDet lovmæssige indhold finder jeg speciel anledning til at fremhæve.\nTidslinien vil jeg også fremhæve. Med knap 500 forekomster fra mytologisk art over forhold fra før vor tidsregning frem til i dag, er det en eneståënde oversigt over transudviklingen.\nI løbet af august og september måned var jeg meget tæt på at lukke både Videnbanken og Transdebat.\nDet skyldes, at der var – ja jeg vil nærmest betegne det som en hetz – mod mig og dermed mod Videnbanken og Transdebat. Havde det blot været mod mig alene, kunne jeg have negligeret det, men det var mod mig i min egenskab af indehaver af Videnbanken og Transdebat – min måde at at drive dem på. Hetzen foregik ikke alene i Transdebat. Jeg modtog også fra nogle enkelte personer flere e-mail med yderst ubehageligt indhold.\nTilsammen gjorde det, at jeg nærmest totalt mistede lysten til at beskæftige mig med transforhold og mest af alt havde lyst til at lukke og slukke. Så kunne de onde le og de gode græde.\nDa det havde stået på en tid, kom der heldigvis en række opmuntrende og positive tilkendegivelser med opfordring om at fortsætte. Det var dels i Transdebat, men også i form af e-mails og telefonsamtaler.\nDet gjorde, at jeg langsomt fik lysten igen og derfor fortsætter med både Videnbanken og Transdebat.\nDet ville også have gjort mig usigeligt ondt at lukke, men det var meget, meget tæt på.\nFor et år siden, mandag den 26. oktober 2009 havde Videnbanken haft 912.290 besøgende svarende til 278 i gennemsnit pr. døgn i hele Videnbankens levetid.\nI dag – tirsdag den 26. oktober 2010 er besøgetallet nået op på 1.016.806 svarende til 278 pr. døgn i hele Videnbankens levetid. I det forløbne år har der alene været 104.516 besøgende, hvilket er en tilbagegang på 8.036 i forhold til det forudgående år.\nDen nuværende version af Videnbanken blev taget ibrug den 9. maj 2007. Fra dette tidspunkt til nu har Videnbanken haft 403.879 besøgende svarende til 319 besøgende pr. døgn.\n50.000 besøgende den 5. juli 2001\nHusker tydeligt, da de 50.000 besøgende blev nået – det var den 5. juli 2001. Det syntes jeg var så flot, at jeg lavede et lille billede. Men det er jo ikke så mange set i forhold til, at besøgende nr. 1.000.000 blev nået mandag den 6. september 2010.\nNu er antallet af besøgende ikke det væsentligste – det er trods alt indholdet, men besøgetallet viser dog noget om interessen for en hjemmeside. Og jeg synes faktisk, at Videnbanken har opnået ganske flotte besøgstal, når det tages i betragtning, at det er en dansksproget hjemmeside med et “smalt område”.\nDet har hele tiden været min intention, at Videnbanken skal være på dansk. For år tilbage kunne jeg i det store og hele nå at lave omtale på dansk af det meste af det, som jeg fik kendskab til. Imidlertid er mængden af transrelateret information, som jeg modtager fra den vide verden blevet så omfattende, at det ikke mere er muligt at omtale det hele.\nDet er dog stadig min intention, at at omtale det væsentligste af det, som sker rundt om i verden.\nSom nævnt, så er det et tilbud – hvor meget, det bruges er alene op til brugerne.\nI det forgangne år har jeg haft der – som i løbet af forrige år – været13 henvendelser fra skoleelever, journaliststuderende, journalister og universitetsstuderende m.fl. med spørgsmål af næsten enhver art, anmodning om hjælp til interview mm.\nSelv har jeg medvirket ved flere interview og med få undtagelser er det lykkedes at hjælpe de forskellige herunder at skaffe de ønskede kontakter\nStafetten er en artikelserie, der startede den 1. september 2008, hvor forskellige personer efter eget valg skrev en artikel, som på den ene eller anden måde havde relation til kønsidentitet – transvestisme – transseksualisme. En betingelse til skribenterne var, at de skulle give stafetten videre til en ny skribent.\nDesværre stoppede stafetten i slutningen af 2009, da det ikke lykkedes for en skribent at få den videregivet. Måske tages ideen op på et senere tidspunkt.\nMindeliste over dræbte transkønnede\nMindelisten indeholder en fortegnelse over 505 transpersoner, der i er blevet dræbt i perioden fra 1970 frem til februar 2010. Grundet tidsmæssige årsager har jeg ikke fået ajourført listen. Det er mit håb, at jeg på et tidspunkt får tid til det. Jeg er i besiddelse af informationerne, men det er meget tidskrævende at få dem struktureret og skrevet artiklerne om de enkelte dræbte personer.\nFem punkter til forbedring af transkønnedes rettigheder\nUdarbejdelsen af fem punkter blev startet af Irene Haffner, der havde fået en henvendelse fra SF om af fremsætte fem væsentlige og konkrete punkter til forbedring af transkønnedes forhold\nDet medførte en skriftlig korrespondance mellem Irene Haffner og GNOEQA  og mig fulgt op af et møde hos Irene den 13. oktober 2009 og afsluttet med yderlig skriftlig kommunikation.\nResultatet blev skriftet med fem punkter til forbedring af transkønnedes rettigheder, som Trans-Danmark, TiD og det daværende LBL nu LGBT Danmark tilsluttede sig.\nSkriftet med de fem punkter dannede grundlag for beslutningsforslag B 168 om forbedring af transkønnedes forhold, som blev fremsat den 26. marts 2010 af SF med tilslutning fra Socialdemokraterne, Det Radikale Venstre og Enhedslisten. Beslutningsforslaget bortfaldt imidlertid ved folketingsårets afslutning oktober 2010, da det ikke var blevet færdigbehandlet.\nEU oversatte forkert\nGennem tiden havde jeg flere gange konstateret, at der i tekster fra EU blev lavet en forkert oversættelse af det engelske ord transgender. Det blev konsekvent oversat til transseksuel, hvilket er forkert. Den korrekte oversættelse er transkønnet eller transperson. Den 4. oktober 2010 skrev jeg derom til EU-Kommissionens\noversættelsesservice. Allerede næste dag fik jeg retursvar om, at de fremover vil oversætte transgender til transkønnet/transperson person. Dejligt, at det for en gangs skyld var så nemt at komme igennem med et ønske.\nBillet til Two Spirit i Cinemateket den 24. oktober 2010\nFredag den 20. november 2009. TiD-arrangement i Vejle.\nFredag den 27. november 2009. TiD‘s julefest i BeboerBrugsen i København.\nFredag den 11. december 2009. Trans-Danmarks julefrokost i Kolt syd for Århus\nOnsdag den 30. december 2009. Deltog i interview i København.\nLørdag den 9. januar 2010. Privat fødselsdagsfest hos Tine Petersen i Odense.\nFredag den 15. januar 2010. TiD‘s nytårskur i BeboerBrugsen i København.\nTirsdag den 26. januar 2010. Blev interviewet af Lobo i Cafe Sult, København.\nFredag den 12. februar 2010. TiD‘s generalforsamling i BeboerBrugsen i København. Var dirigent.\nFredag den 5. marts 2010. Møde i Trans-Danmark i medborgerhuset på Christianshavn.\nLørdag den 27. marts 2010. Generalforsamling i Trans-Danmark i Fredericia. Var dirigent.\nFredag den 9. april 2010. TiD-møde i BeboerBrugsen i København.\nTirsdag den 13. april 2010. Vedtægtsmøde i TiD hos Olivia Marianne Peuckert i København.\nMandag den 3. maj 2010. Blev interviewet af to universitetsstuderende i København.\nMandag den 3. maj 2010. Vedtægtsmøde i TiD hos Olivia Marianne Peuckert i København.\nFredag den 7. maj 2010. TiD-møde – fokus på brystpartiet – BeboerBrugsen i København.\nOnsdag den 12. maj 2010. Deltog i telefoninterview Rikke Faurholt, Politiken.\nOnsdag den 19. maj 2010. TiD-makeupdemonstration i Teaterhjørnet, København.\nFredag den 4. juni 2010. TiD-møde hos Basta Cosi i Bagsværd.\nLørdag den 26. juni 2010. Sankthansfest hos Signe Kruse i Skader på Djursland.\nTorsdag den 1. juli 2010. Vedtægtsmøde i TiD hos Olivia Marianne Peuckert i København.\nFredag den 17. september 2010. Besøgte Michelle Fridan privat i København.\nFredag den 17. september 2010. TiD-møde i BeboerBrugsen, København.\nLørdag den 9. oktober 2010. TiD-møde i BeboerBrugsen, København.\nTorsdag den 14. oktober 2010. Møde med Aske Bang, Casper Castello og Nina Helveg i København om deres filmprojekt.\nSøndag den 24. oktober 2010. Så filmen Two Spirits i Chinemateket, København\nJeg er medlem af både Trans-Danmark og TiD og har deltaget i flere af begge foreningers arrangementer og været dirigent ved begge foreningernes seneste generalforsamlinger. Ligeledes har jeg været begge foreninger behjælpelig i forskellige gøremål, så som vedtægtsarbejde, udarbejdelse af skrivelser til myndigheder mm.\nMine tanker om fremtiden er fortsat, som jeg også skrev sidste år, at gøre Videnbanken til det sted, hvor der kan findes seriøs og troværdig information om kønsidentitet, – transvestisme og transseksualisme ved til stadighed at ajourføre informationerne og tilføje nye.\nUden denne respons og den glæde ved at have lært så mange at kende, ville jeg i særdeleshed i år bibeholdt lysten til at arbejde med Videnbanken.


Tre teenagedrenge varetægtsfængslet for gaderøveri og afpresning | TV2 ØST\nTre teenagedrenge varetægtsfængslet for gaderøveri og afpresning\nTre teenagedrenge er blevet varetægtsfængslet for et gaderøveri og afpresning.\nTeenagedrenge fra Holbæk truede en teenager på gaden med en kniv, og fik ham til at udlevere sin mobiltelefon. De samme drenge er sigtet for afpresning af en 16-årig dreng ved en episode den 21. juli\n29. jul 2016, kl. 06:51\nTirsdag truede tre teenagedrenge på henholdsvis 15,16 og 17 år en tilfældig teenagedreng på gaden i Holbæk.\nDe tre unge truede med en kniv, og fik deres offer til at udlevere sin mobiltelefoner.\nRøveriet fandt sted tirsdag aften på Markedspladsen ved indkørslen til Føtex og gik ud over en 16-årig dreng.\n- Det er noget, vi ser meget alvorligt på. Som borger i Holbæk burde det være sikkert at gå på gaden uden at føle sig utryg. Derfor tog vi anmeldelsen meget alvorligt og lagde alle kræfter i for at finde gerningsmændene, siger Michael Bjerregaard fra Midt- og Vestsjællands Politi.\nOg politiet arbejde bar hurtigt frugt. Onsdag Formiddag kunne Midt- og Vestsjællands Politi anholde de tre drenge, der efter et grundlovsforhør blev varetægtsfængslet indtil den 16. august.\n- Det er selvfølgelig en blanding af efterforskning og andet jeg ikke kan gå i detaljer med, der har ført os frem til gerningsmændene. Ofrene gav os et godt signalement af dem, siger Michael Bjerregaard.\nDe tre fængslede drenge er også sigtet for afpresning i forbindelse med en episode den 21. juli på Tidemandsvej i Holbæk, ifølge sigtelsen gav de her en 16-årig dreng en såkaldt "dummebøde".\nDe tre sigtede blev af dommeren varetægtsfængslet til den 16. august. En af de tre bad om betænkningtid for at overveje, om fængslingskendelsen skal kæres til Østre Landsret. De to andre undlod at kære kendelsen.\nEn anden røverisag mod to 14-årige drenge på Skt. Nikolai Kirkegård ved Blegdammen i Holbæk mandag aften er endnu uopklaret.


Flere vaccinetider skal lette tidsbestilling for ældre // Region Syddanmark\nRegion Syddanmark Presse og nyheder Artikler Februar 2021 Flere vaccinetider skal lette tidsbestilling for ældre\n19-02-2021 | Af Jacob Agerholm\nRegion Syddanmark lægger nu et større antal vaccinetider ud, så flere borgere kan booke tid til vaccination. Samtidig opfordrer regionen alle pårørende til at hjælpe med at booke tiderne digitalt for de ældre, der har NemID.\n- Vi ændrer i vores måde at gøre det på, så det nu bliver nemmere for borgerne at finde og booke en tid. Der ligger flere tider i systemet allerede nu, så jeg vil gerne opfordre alle pårørende til at hjælpe med at booke tider digitalt, hvis den, de er pårørende til, har NemID. Der har været et stort, stort pres på vores telefonlinjer, så hvis man har mulighed for at bestille digitalt, bør man gøre det.\n- Derfor er vi ikke nervøse ved at lægge tiderne ud for næste uge. Når vi har lidt mere erfaring med leverancerne fra Pfizer/BioNTech, vil vi overveje at lægge tider ud 3 til 4 uger ud i fremtiden. Men nu starter vi lige med at lægge tider ud for en uge ad gangen.\n- Det har desværre betydet, at mange med NemID alligevel har ringet til callcenteret for at tjekke. Det kan jeg godt forstå, for mange vil selvfølgelig gøre alt for at få en tid. Men callcenteret har altså ikke adgang til flere tider. Har man et NemID bør man derfor selv booke online eller få hjælp af sine pårørende eller kommunen. Så er telefonlinjen åben til dem, der ikke har NemID.\nSærlig situation i Esbjerg\nUd over de tider, der bliver lagt i systemet til næste uge, så har man på vaccinationscenteret i Esbjerg mange ledige tider i denne weekend. Cirka 1500 tider fordeler sig på lørdag, søndag og mandag.\nTiderne er til inviterede personer i aldersgruppen 85+ samt borgere over 65, der får personlig pleje og praktisk hjælp.\nRegionen opfordrer pårørende til at hjælpe med at booke via vacciner.dk for de personer, der har NemID.\nDer er ingen geografisk begrænsning på, hvem der kan booke, så bor man i rimelig køreafstand til Esbjerg, kan det være en mulighed.\nRegion Syddanmark udgiver en ugentlig status på vaccination i regionen, som du kan læse her.\nSiden er sidst opdateret 19-02-2021


BioElements Power Peptide - Ergo Vælvera\nBioelements Power Peptide er meget næringsrig, som hjælper hudens celler til at præstere bedre ved kommunikererende indstruktioner som fortæller dem at sænke aldningsprocessen eller producere mere fugt. Power Peptide gør det muligt for huden af absorbere anti aging produkter endnu mere effektivt. Huden vil ikke kun få mere glød, men føle sig totalt hydreret og getoplivet.\nAnvendelse: Luk øjne og spray over hele ansigtet, påfør næste produkt mens huden stadig er fugtig. Anvendes morgen og aften\nBioElements Power Peptide quantity


Gamo - G-Hammer 4,5mm hagl\nGamo er spansk specialist inden for luftgevær og hagl. De har med dette hagl skabt et af markedets tungeste i sin klasse! Forvent exceptionel kraft med høj energi, når det rammer sit mål.\nDen er designet til at fremføre den maksimale energi under fremdriften, og at opretholde samme høje kraft i slaget mod målet. Dens vægt på 1,00 g er helt usædvanlig i denne kaliber og er derfor bedst egnet til kraftige luftgeværer, som netop kan give den energi det har brug for.\n200 stk i dåsen\nVægt pr hagl: 1 gram


Billeje i London Stansted Lufthavn - billig biludlejning London Stansted Lufthavn lufthavn\nBilleje i London Stansted Lufthavn\nTidszone: GMT (UTC+0)\nOmråde: 244 820 km²\nLej billig bil i London Stansted Lufthavn\nBillig billeje i London Stansted Lufthavn er kun mulig, hvis hvis man kan reservere i god tid før afrejsen. Hvis man gør det, er der betydelig større udvalg af billige udlejningsbiler i London Stansted Lufthavn og man kan spare op til 15-40% af udlejningsprisen. Sammenligne priserne her vedrørende biludlejning i London Stansted Lufthavn og vælg det mest tilpassende køretøj og reservere online. Gør det helt nemt hejmmefra. Hvis det gælder billeje i London Stansted Lufthavn, giver de fleste biludlejningsfirmaer mulighed for at afhentning og aflevering kan ske på forskellige steder. Men man skal tage hensyn til at man i god tid skal anmelde, hvis man vil aflevere bilen i et andet land.\nHvad kan vi tilbyde ved biludlejning i Storbritannien i byer og i lufthavn:\nBilleje London Stansted Lufthavn\nBiludlejning i London Stansted Lufthavn lufthavn\nI lufthavnen i Storbritannien allerede ved ankomsten kan man finde kontoer til forskellige firmaer hvor man kan leje bil og kan fortsætte sin rejse i bil. Selvfølgeligt er der mulighed ved billeje i London Stansted Lufthavn for at angive et andet sted for bilens aflevering. Hvis man valgte biludlejning i London Stansted Lufthavn i lufthavnen ved ankomst og vil fortsætte rejsen med bil, og ikke vil aflevere bilen igen i lufthavnen, man kan angive et andet afleveringssted, men det skal man antyde i forvejen ved online reservationen. Det har aldrig før været så enkelt at leje bil i London Stansted Lufthavn lufthavn. Man kan udfylde reservation i sit hjem igennem internet med få klik, så man ikke skal finde den bil man vil have reserveret ved ankomsten og ordne alt administration på stedet, kun hurtig tage imod den bil man har reserveret i forvejen. Reservere bil online ved vores biludlejning i lufthavn i London Stansted Lufthavn!\nLondon Stansted Lufthavn lufthavn\nSammenlign tilbud på billeje i London Stansted Lufthavn\nSammenlign tilbud på priser af billeje i Storbritannien og i mere end 160 lande i hele verden. Du kan altid finde billig billeje i London Stansted Lufthavn, da vores system hjælper dig at sammenligne priser af forskellige biludlejningsfirmaer, så du kan nemt finde og reservere den bil du ønsker dig i dit hjem, måske 50 % billigere end andre steder. Hvis du ved i forvejen, hvor du skal hen på ferie eller forretningsrejse, laver du bare en enkelt søgning i biludlejningsfirmaernes database og vores system sammenligner priserne på billeje i London Stansted Lufthavn og finder dig de bedste tilbud.\nDa tilbudet kan være enorm og du kan vælge i flere kvalitetskategorier, finder du først de billigste priser på lejebil i London Stansted Lufthavn øverst på listen. At vores system sammenligner priserne på billeje i London Stansted Lufthavn af forskellige biludlejningsfirmaer, hjælper dig at finde den bedste pris/værdi forhold som det passer dine forventninger. Hos os finder du garanteret de billigste biludlejnings priser i London Stansted Lufthavn. Og hvis noget sker tilfældigt, kan du ændre eller annullere din reservation gratis ifølge bestemte vilkår.\nBilleje prissammenligning i London Stansted Lufthavn billigst kun med en klik!


Filippa K's guide til London | Scandinavian Traveler\nFilippa Knutssons tips til London\nDen svenske designer Filippa Knutsson, der står bag mærket Filippa K, er bosat i London. Her giver hun sine bedste tips til storbyen.\nJeg bor ved King's Cross og jeg elsker, hvordan området har udviklet sig til et knudepunkt for kreativitet, med Central Saint Martins College og Googles hovedkvarter i gåafstand fra hinanden. Caravan King's Cross Restaurant er stedet, hvor alt konvergerer – en restaurant i industrielle og rå lokaler med lækker gourmetmad og inspirerende energi.\nI Barbican Arts Centre kan man opleve kunst, biograf-, danse-, musik- og teaterarrangementer. Stedet har en unik London-energi – eksperimenterende, moderne og selvsikker, og centerets arkitektur er helt unik og afspejler især den brutalistiske bevægelse fra midten af 1900-tallet.\nJeg spiser ofte frokost her, når jeg arbejder på vores Shoreditch-kontor. Maden er virkelig lækker – og den industrielle indretning og det imødekommende og professionelle personale, gør stedet til en favorit.\n11 Leonard Street, Shoreditch\nItaliensk restaurant med den type ubesværet elegance, jeg elsker. Lækker og uhøjtidelig mad i hyggelige og stilrene omgivelser.\n88 St John Street, Clerkenwell\nLondon er en dynamisk biografby, og jeg er helt vild med netop denne biograf – det er en blanding af en kaffebar og dagligstue – med behagelige sale og en perlerække af nøje udvalgte kvalitetsfilm. Jeg kunne sagtens bruge det meste af en dag der!\n99 Shaftesbury Avenue, Soho\nEn god, lang gåtur på heden er som at komme ud i naturen i et par timer. De gamle træer, snoede skovstier og bløde græsplæner har en afslappende effekt på mig. Henry Moore-skulpturen foran Kenwood House er et yndlingsspot – kunst og natur i perfekt harmoni.\nEt besøg på museet handler for mig lige så meget om afslapning, som en kulturel oplevelse. Jeg er vild med den moderne kunst midt i et af byens grønne åndehuller. Frokost på den smukke Zaha Hadid-designet restaurant på den nye afdeling Serpentine Sackler Gallery, der er fem minutters gang fra det oprindelige museum, er en ekstra bonus.\nBrug lørdagen på at slentre ned ad Kings Road og besøg det lokale madmarked ved Sloane Square. Markedet er fyldt med lækkerier af høj kvalitet fra hele verden, som kan spises på stedet eller tages med hjem.\n80 Duke of York Square, Chelsea\nOm Filippa Knutsson\nKarriere: Filippa arbejdede sammen med sin far i Gul & Blå, en stor tøjkæde i Sverige, inden Filippa K startede i 1993. Hun er kreativ direktør for virksomheden, der har hovedkvarter i Stockholm, og 34 butikker i hele verden. Det globale modebrand har i dag 400 forhandlere.\nFamilie: Kæresten Thomas Fourtané og tre børn fra to tidligere ægteskaber: Nina Tom og Dylan.


Har du brug for varme i hjemmet? - boligjunkies\nHar du brug for varme i hjemmet?\nDer er i dag rigtig mange forskellige måder, hvorpå man kan varme sit hjem op. Der er dem, der burger fjernvarme, og så er der dem, der bruger varmepumper. Men så er der også dem, der benytter sig af en helt tredje løsning – nemlig træpiller.\nOg hvis du er en af dem, så kan det være, at du lige nu er på udkig efter nogle nye træpiller, der kan sørge for, at du får den varme i dine rum, du har behov for både nu og fremover.\nOg derfor bør du tage et kig online.\nNår du fyrer op med træpiller\nDet kan for eksempel være inden for på en side som; hesselagerenergi.dk. Her er det nemlig muligt for dig at finde en stor mængde af træpiller, og de vil altid være i den absolut bedste kvalitet. Men alligevel vil du kunne købe dem til en god pris – og det betyder, at du har mulighed for at gøre dig en rigtig god handel, hvis du vælger at købe dine træpiller online.\nOg lige præcis hos Hesselager Energi kan du finde Heatlets træpiller i en premium kvalitet. De er fremstillet af 100% rent nåletræ – primært fyr og gran. Og selvfølgelig er det udelukkende fra bæredygtige skovbrug.\nDerfor kan du fyre op i dit hjem med god samvittighed, lige såvel som du trygt kan skrue lidt mere op for varmen, hvis du går og fryser en smule.\nDerfor bør du bruge Heatlets Premium træpiller\nDu er desuden altid sikret, at kvaliteten er ensartet. Det skyldes, at alle træpillerne bliver lavet på de samme værksteder, og derfor er det de samme processer, der altid gøres brug af. Og trods det kan du få leveret træpiller direkte hjem til din dør, uanset hvor i landet du holder til.\nHeatlet Premium træpiller bliver nemlig leveret af en ekstern transportør til alle de brofaste steder i Danmark.\nDet gælder også uanset den størrelse, du ønsker. Du kan nemlig vælge mellem træpiller på 6 mm. samt 8 mm. i 10 eller 15 kg. sække.\nBæredygtige og i den bedste kvalitet\nSå hvis du er på udkig efter nogle træpiller, der stemmer overnes med dit grønne hjerte, og som således betegnes som værende bæredygtige, samtidig med at du gerne vil være sikret en kvalitet, der altid er i top, så bør du tage et kig på udvalget af Heatlets Premium træpiller.


A-kasser i Danmark - Skift-a-kasse.dk\nSe et samlet overblik over de mange a-kasser, du kan vælge imellem i Danmark, og få det bedste grundlag for at vælge den a-kasse, der passer bedst til dig.\nUdvalget af a-kasser i Danmark er efterhånden enormt. Du kan finde a-kasser med fagforening, upolitiske a-kasser, branchespecifikke a-kasser og a-kasser med et væld af forskellige medlemstilbud og services. Hvilken a-kasse, du bør vælge, afhænger både af dit professionelle virke og dine præferencer. Her på siden får du et samlet overblik over dine mange muligheder.\nASE er en a-kasse for alle og har 150.000 medlemmer. De har særlig ekspertise inden for lønmodtagere og selvstændige erhvervsdrivende. Et medlemskab koster 489 kroner om måneden, og prisen inkluderer blandt andet rådgivning og karrieresparring. Læs mere her: ASE.\nCA A-kasse er en a-kasse for højtuddannede i erhvervslivet. De har 61.000 medlemmer, og et medlemskab koster 485 kroner om måneden og betales kvartalsvis. Med i prisen er en lang række af tilbud og services som kurser, advokathjælp, karriererådgivning og mentorordning. Læs mere her: CA A-kasse.\nDet Faglige Hus er en a-kasse for alle og har over 130.000 medlemmer. Medlemskabet koster 473 kroner om måneden, og det er muligt at være medlem af fagforeningen for yderligere 69 kroner. Du får et udvalg af kurser og arrangementer, social hjælp og juridisk hjælp med i prisen, ligesom der er en lang række medlemsfordele, herunder eksempelvis rabatter og tilbud på feriehuse, oplevelser og forsikringer. Læs mere her: Det Faglige Hus.\nFrie (tidligere Frie Funktionærer) er en tværfaglig a-kasse, men en fagspecifik fagforening for lønmodtagere og funktionærer inden for handel og kontor. Medlemstallet tæller 25.000 og tilfredsheden er høj. Et medlemskab koster 475 kroner for a-kassen og 65 kroner for fagforeningen. Læs mere her: Frie.\nFTFa er en a-kasse for alle og har 140.000 medlemmer, der samarbejder med hele 58 faglige organisationer. Et medlemskab koster 444 kroner om måneden og ligger dermed i den lave ende. Med i prisen får du blandt andet personlig rådgivning, jobrådgivning og adgang til en række møder og kurser. Læs mere her: FTFa.\nKrifa er en a-kasse og fagforening for alle og har over 200.000 medlemmer. De skiller sig ud ved at tilbyde pakkeløsninger, der indeholder forskellige mængder services. Jo flere services, du ønsker adgang til, des dyrere kontingent. Priserne svinger fra 478 kroner udelukkende for a-kassen, og pakkeløsningerne fra 517-717 kroner. Læs mere her: Krifa.\nLederne er en a-kasse og fagforening for ledere og betroede medarbejdere og har 115.000 medlemmer. Et medlemskab af a-kassen koster 459 kroner, og et samlet medlemskab af fagforening og a-kasse koster 524 kroner. Prisen inkluderer blandt andet juridisk hjælp, karriererådgivning og mulighed for kurser og uddannelser. Læs mere her: Lederne.\nMA A-kasse er en a-kasse for humanister og scient.er. De har 76.000 medlemmer. Prisen på medlemskab er 483 kroner og betales kvartalsvis. Med i prisen hører en lang række services, som eksempelvis online værktøjer, guide til sociale medier, hjælp til at blive selvstændig, workshops og karrieresamtaler. Læs mere her: MA A-kasse.\nMin A-kasse er én af landets ældste a-kasser og optager medlemmer fra alle brancher. De tæller i dag 97.000 medlemmer. Et medlemskab koster 464 kroner månedligt, og er blandt de mest tilfredsstillende a-kasser på markedet. Med i prisen får du blandt andet et vejledningsforløb ved ledighed. Læs mere her: Min A-kasse.\nVirksom er en søsterorganisation til Lederne og er for selvstændige. Samlet set tæller organisationerne over 115.000 medlemmer. Prisen for medlemskab af a-kassen er 459 kroner månedligt, og for 65 kroner ekstra kan du også blive medlem af fagforeningen, der tilbyder værdifulde services for selvstændige som eksempelvis juridisk hotline, inkassoservice og professionel rådgivning. Læs mere her: Virksom.\nBusiness Danmark er en a-kasse og fagforening med speciale i salg og marketing. Medlemstallet er på 27.000. Det koster 464 kroner om måneden at være medlem af a-kassen og 167 kroner at være medlem af fagforeningen. Begge betales kvartalsvis. Læs mere her: Business Danmark.\nAkademikernes A-kasse eller AKA er med sine 230.000 medlemmer landets største a-kasse for højtuddannede, herunder selvstændige og lønmodtagere fra både det private og offentlige. Udover at være blandt de største, er de også den billigste a-kasse med et månedligt kontingent på 436 kroner. Læs mere her: Akademikernes A-kasse.\nDANA er en a-kasse udelukkende for selvstændige, hvilket de har mere end 40 års erfaring i at være. Det månedlige kontingent koster 587 kroner, hvilket indebærer en lang række services og fordele som eksempelvis advokathjælp, personalejura, mulighed for forsikringer og pensionsordning, regnskabsprogram, mobilløsninger, med mere. Læs mere her: DANA A-kasse.\nHK A-kasse er en a-kasse og fagforening for lønmodtagere i handelsbranchen. De har over 170.000 medlemmer. Et medlemskab af a-kassen koster 486 kroner og et medlemskab af både a-kasse og fagforening koster 923 kroner. Prisen inkluderer en lang række fordele som kurser, lønstatistik, juridisk hjælp, personlig rådgivning, med videre. Læs mere her: HK A-kasse.\nFaglig Fælles A-kasse (3F) er med sine mere end 365.000 medlemmer Danmarks største fagforening og a-kasse for alle brancher. Et medlemskab af a-kassen koster 501 kroner om måneden og et kombineret medlemskab af både fagforening og a-kasse koster 950 kroner månedligt. Det inkluderer blandt andet juridisk rådgivning, personlig hjælp ved arbejdsskader, konfliktunderstøttelse ved strejke og lockout, gratis oprettelse af testamente og meget mere. Læs mere her: Faglig Fælles A-kasse (3F).\nFOA A-kasse er en a-kasse og fagforening for en lang række brancher inden for offentlig services, herunder eksempelvis børnepasning, sundhedspleje, patientpleje, brandslukning, kørsel, service, madlavning, med videre. Samlet set tæller de over 180.000 medlemmer. Kontingentet afhænger af den afdeling, du er medlem af. Prisen for afdeling Sjælland er 482 kroner for a-kassen og 870 kroner for både fagforening og a-kasse. Læs mere her: FOA.\nLærernes A-kasse (DLFA) er en a-kasse for lærere og undervisere med samlet set 78.000 medlemmer. Alle, der kan blive medlem af fagforeningerne DLF, FSL og Uddannelsesforbundet kan optages i Lærernes A-kasse. Et medlemskab koster 441 kroner om måneden. Læs mere her: Lærernes A-kasse.\nMetalarbejderne (Dansk Metal) er en branchespecifik fagforening og a-kasse for lønmodtagere og selvstændige, der arbejder inden for IT, teknik og mekanik. Samlet set har de 110.000 medlemmer. Det koster 500 kroner månedligt at være medlem af a-kassen. Ønsker du også at være medlem af fagforeningen, koster det yderligere 355,50 kroner om måneden, samt et afdelingskontingent, der varierer fra afdeling til afdeling. Læs mere her: Dansk Metal.\nFødevareforbundet NNF er en fagforening og a-kasse for lønmodtagere inden for fødevareindustrien. Medlemstallet tæller 27.000. Det månedlige kontingent til a-kassen udgør 495,05 kroner, og et samlet medlemskab af fagforening og a-kasse udgør 902,37 kroner. Læs mere her: Fødevareforbundet NNF.\nØvrige danske a-kasser:\nJournalistik, Kommunikation og Sprog (AJKS)\nTeknisk Landsforbund (Teknikernes a-kasse)\nDanske Sundhedsorganisationer (DSA / Din Sundhedsfaglige A-kasse)\nAlle danske a-kasser


Mertz har fået bæltedyr fra Sønderup\nForhandler af fjernstyrede XROT-rotorklippere på Sjælland, Lolland og Falster\nDe bæltedrevne maskiner adskiller sig fra hovedparten af andre rotorklippere på en række punkter. Dels har maskinen ingen hydraulik, men betjener sig altså af hybride bånd. Det gør den specielt velegnet til arbejde i følsom natur. Der er direkte træk på kniven fra motoren. Og et ekstremt lavt tyngdepunkt sikrer høj stabilitet på skråninger, hvor XROT ikke viger tilbage for selv voldsomme hældninger.\n”Maskinen har en lav egenvægt på blot 300 kg, og dermed kan den køre på steder, hvor andre maskiner trykker for meget. Hybrid-systemet gør, at der er mindre effekttab og bedre kontrol med klipperen, og med det elektriske transmissionssystem er der naturligvis ikke risiko for olie-lækage. Derfor er XROT også perfekt til arbejde i fredede områder”, forklarer direktør Ole Hosbond fra Sønderup Maskinhandel.\n”Så er der bæltedyr til følsomme og fredede områder”, siger direktør Ole Hosbond (til højre) til Thomas Mitko Andersen fra Karl Mertz, som får leveret de to første XROT. Alle funktioner på maskinen kan kontrolleres med fjernbetjeningen.


Overnatning med morgenbuffet på Klarskovgaard | Comwell\nSmuttur: Overnatning med morgenbuffet på Comwell Klarskovgaard\nNatur, vand og masser af frisk luft\nHer er ingen hvide vægge men masser af rå mursten og træ, danske designmøbler og ægte kunst, der skaber en hyggelig og varm atmosfære. En sommerferie på Comwell Klarskovgaard er et oplagt valg til en aktiv ferie hvor naturen, vandet og masser af frisk luft er din vigtigste rejseledsager.\nHop i bølgen blå eller nyd udsigten over Storebælt. Comwell Klarskovgaard ligger med direkte adgang til ugeneret strand. Korsør er omgivet af gode strande, og vi vil klart anbefale Ceres-stranden, der er en dejlig, lang strand, som ligger tæt ved bymidten i Korsør, og fra stranden har man en fantastisk udsigt til Storebælt og broen i horisonten.\nVi vil klart anbefale, at man kører en tur til Stillinge Strand ad kystvejen fra Korsør. Det er ca. 20 km. kørsel, og du kommer frem til det hyggeligste ishus, som hedder Cirkus Is, og ja, det er i en gammel cirkusvogn, at du køber din is. De har fx blåbær softice, og vi kan anbefale at prøve deres lakrids guf. Den smager virkelig godt!\nNår du bor på Comwell Klarskovgaard – bor du midt i Lystskov. Tættere på skoven kommer du næppe.\nNaturen omkring Klarskovgaard inviterer til en ægte picnictur. I skoven og langs vandet finder du masser af gode oaser til at nyde en frokost i det fri eller slappe af. Vi anbefaler også, at du lejer en cykel og cykler til Storebæltsbroen, hvor du finder skønne, grønne områder til at nyde din picnickurv – og har mulighed for at ”klappe” broen på maven.\nKorsør Golfklub regnes for en af de smukkeste golfbaner på Sjælland og er beliggende kun 15 min. kørsel fra hotellet. Du kan købe green fee i receptionen.


Frie fagskoler og højskoler motiverer udsatte unge til uddannelse\nUnge på Bornholms Højskole, der deltog i projektet.\nEt brobygningsforløb på højskoler og frie fagskoler motiverer udsatte unge i kontanthjælpssystemet til læring og uddannelse. ”For nogle unge kan det være det, der skal til for at give afklaring og retning i forhold til at få taget en erhvervskompetencegivende uddannelse,” siger beskæftigelsesministeren.\n65 unge i kontanthjælpssystemet har deltaget i et brobygningsforløb på højskoler og frie fagskoler. Målet var at motivere, opkvalificere og afklare dem til uddannelse. En evalueringsrapport fra Center for Ungdomsforskning viser, at flere af de unge har positive erfaringer med forløbet og er blevet mere motiveret til uddannelse.\nCefu: Evaluering af brobygning på højskoler og frie fagskoler\nI rapportens opsummering skriver Cefu, at undersøgelsen viser en klar tendens til, at de unge:\noplever et stort fagligt og personligt udbytte\nser ud til at bevæge sig mod ordinær uddannelse\nfinder motivation for læring og uddannelse\nopnår tillid til egne uddannelsesevner\nSamtidig siger mange, at de modnes, får mere livsglæde og øget tro på fremtiden som følge af opholdet.\nI en kommentar til undersøgelsen siger kulturminister Mette Bock: ”På højskolerne bliver man ikke til noget, men til nogen – og det kan være vejen til at finde ud af, hvad man vil lave.”Beskæftigelsesminister Troels Lund Poulsen siger: ”Et forløb på fx en højskole kan for nogle unge måske være det, der skal til for at give afklaring og retning i forhold til at få taget en erhvervskompetencegivende uddannelse.”\nDerfor virker højskoler og frie fagskoler\n1) Der gives ikke karakterer eller testes på skolerne\n2) Lærerne har fokus på den hele elev og på at udvikle elevernes nysgerrighed, mod og motivation\n3) Eleverne bor på skolerne og er væk fra deres vante miljø\n4) Lærerne er tilgængelig – også uden for undervisningstiden\nKilde: Cefu: Evaluering af brobygning på højskoler og frie fagskoler.


Free Fall - Power & Volume - BLASTBEAST\naf Weiss den 2 mar, 2013 • 3:17 pm Ingen kommentarer\nDebutten for svenske Free Fall ligger sig godt til rette, side om side med en lang række andre stærke svenske retro-orienterede heavy rock bands som Graveyard, Bullet, Enforcer og Ghost.\nSom sådan er der ikke meget nyt under solen, selvom Free Fall er et debutterende band. Musikken svenskerne spiller er så klassisk som den kan blive. De 10 numre bandet kommer med på Power & Volume er alle en hyldest til 70’erne og ja sågar måske også 60’erne.\nDet svinger sgu for Free Fall. Riffsne er solide og så er bandet heldige, at have fundet en frontmand i Kim Fransson, der har en af de bedste vokaler jeg har hørt længe. Produktionen er upoleret og ganske rå i sit udtryk, ja det eneste der mangler her er sgu at udgivelsen skulle have været hørt på LP, men hva fann’.\nMusikalsk ligger de i en solid cocktail af nyere bands, med Graveyards sans for det psykedeliske udtryk og Bullets og Enforcers langt mere fremadstormende og energiske udtryk.\nOg skal vi trække endnu længere spor tilbage i den musikalske historie vil det betyde, at bandet ligger i en solid blanding af Led Zeppelin-orienteret riff- og vokal arbejde, med AC/DC’s benhårde, pulserende og rytmiske drive.\nMan kan altid diskutere om verden har brug for endnu et band med et tilbageskuende blik? Til det vil jeg sige, at når man som Free Fall spiller med en så sikker hånd (på den fede måde) og rent faktisk skriver så stærke numre, som de nu engang har gjort på Power & Volume – hør blot den herligt dystre “Attila”, ja så er der i den grad brug for dem! Rock n Roll lever i særdeleshed stadig!\nFree Fall supporter Graveyard i Amager Bio d 7/3 2013\nFree Fall – Power & Volume udgives via Nuclear Blast/Sony\nTags: Free Fall, Hard Rock, heavy, Power & Volume\nForrige indl&aeliggThe New Shit 2013: L.A. Collection N&aeligste indl&aeliggRotten Sound // Pumpehuset 25/2/2013


ᐅ Tarmskylning med Kaffe • Hvordan? Hvorfor? Mine Erfaringer • Guide til Kaffe-Lavement / Coffee Enema • Udrensning af Lever?\nVed en kaffe-tarmskylning (coffee enema) skyller du tyktarmen med kaffe ☕ Se hvordan du gør ✔ Hvilke fordele er der? ✔ Se mine erfaringer 🤔\n🤷 Hvad er kaffe-tarmskylning el. kaffe-lavement?\n🤷 Tarmskylning med kaffe – hvordan?\n🤷 Mine erfaringer med kaffe-tarmskylninger\n🤷 Fordele: Hvad gør kaffe-tarmskylninger godt for?\n🤷 Er kaffe-tarmskyl farligt?\n🛒 Køb kaffe\nI dette indlæg kan du bl.a. læse om mine erfaringer med kaffe-tarmskylninger og om, hvordan jeg selv har udført dem. Her får du med andre ord “opskriften” på kaffe-tarmskylninger … aka kaffe-lavement aka coffee enema uuund so weiter 🙂\nHvad er kaffe-tarmskylning el. kaffe-lavement?\nEn kaffe-tarmskylning udføres lige som en normal tarmskylning, men i stedet for vand bruger du kaffe, der er brygget i en gryde. Kaffe-tarmskylning kaldes også kaffe-lavement og på engelsk coffee enema.\nTarmskylning med kaffe – hvordan?\nEn kaffe-tarmskylning udføres lige som en normal tarmskylning, men i stedet bruger du en kaffebryg. Jeg har lavet det på denne måde: 2-3 spsk økologiske kaffebønner, koges op i 5 min., og efterlades på eftervarme til at trække i ca. 15 min. Dette gøres i fx en gryde sammen med 1½-2 liter vand (helst filtreret eller på anden vis renset vand). Si kaffebønnematerialet fra vandet, fx igennem et tefilter eller noget lignende, så kaffevandet er fri for små partikler. Vandet skal være kropstemperatur, inden det skal op i nummi, og du kan gøre det med et normalt tarmskylningssæt 🙂\nMine erfaringer med kaffe-tarmskylninger\nJeg har kun prøvet kaffe-tarmskylning et par gange for at se, hvordan det ville påvirke mig.\nJeg har hørt flere historier fra bl.a. venner samt random mennesker på nettet, der melder om et kæmpe boost af energi, som skulle komme efter kaffe-tarmskylningen, men for mig har det blot givet mig det samme boost, som jeg ville få fra at drikke nogle få kopper kaffe. Plus selve tarmskylningen – om det er med kaffe eller med vand – kan også give et kick i form af lettelse.\nJeg havde i øvrigt meget svært ved at falde i søvn den dag, jeg lavede to kaffe-tarmskylninger.\nMin kæreste fortæller, at hun vha. kaffe-tarmskylninger har fået forskellige, små “sten” ud, som ifølge nogen skulle være galdesten.\nFordele: Hvad gør kaffe-tarmskylninger godt for?\nNogle mener, at tarmudskylning med kaffe udrenser lever og galdeblære. Det kan jeg personligt ikke verificere, men jeg fik selv en oplevelse af energiboost … som desværre også gav problemer med at sove, fordi jeg indtog koffein direkte op i anus få timer inden sengetid 🙂\nEr kaffe-tarmskyl farligt?\nNogle mener, at tarmskyl med kaffe er en dårlig ide, eller er noget, man i hvert fald ikke bør udføre ofte, fordi det skulle være særligt hårdt for kroppen.\nHer kan du købe god kaffe online:\nKøge Kafferisteri (reklame)\nKøb friskristet kaffe, der leveres til døren – det holder! Teacup.dk (reklame) Rigtig Kaffe (reklame)\nFind ressourcer og blogindlæg omhandlende tarmskylning, også kaldet lavement, enema, colonic, colon-hydro-terapi, tarmudskylning og tarmrensning:\nSti: Jægermark » Tarmskylning » Tarmskylning med kaffe\nForrige Forrige indlæg: Tarmskylning og vægttab\nNæste Næste indlæg: LINK: Faste Danmark (Facebook-gruppe)


Little Red Door - En af de mest hippe cocktailbarer i Paris\nLittle Red Door er en af de mest hippe cocktailbarer i Paris. Stedet er oven i købet at finde på listen over de 50 bedste cocktailbarer i verdenen. Ærligt havde vi svært ved at finde hovedindgangen, da den består af en lille rød miniature dør. Da vi endelig fandt den, opstod der dog et nyt problem. Døren enten bandt eller var låst? Efter en mindre slåskamp med døren, var vi dog så heldige at et par forbipasserende viste os en skjult dør i muren, til venstre for den lille røde dør. Den åbnede uden problemer og en dørmand bad os vente, mens der blev fundet pladser til os.\nEfter den lidt sjove episode, blev vi mødt af et lokale indrette med en lang bar, som er lokalets samlingspunkt. Baren er indrettet med en masse bløde siddepladser og er et oplagt sted at snuppe en enkelt drink eller to, for at afslutte en vellykket aften.\nDrinkskortet – gå efter din mavefornemmelse\nPå Little Red Door finder du et sjovt og anderledes drinkskort, som ved første øjekast kun består af sider med billeder. Billeder som ikke har noget med drinks at gøre, men som repræsenterer forskellige kunstarter. Dernæst er din opgave blot, at vælge netop det billede du mener passer bedst til dig. Jeg valgte et mere minimalistisk billede i sarte farver og fik en af de mest friske og bedste drinks jeg har smagt. Jesper skulle selvfølgelig vise sin mandighed og valgte en tegning af en sørøver – behøver jeg at sige, at drinken var umådelig stærk og godt alkoholiseret?\nJeg kan klart anbefale dig at vælge ud fra din mavefornemmelse, da det er en sjov og anderledes måde at udforske nye smage end den klassiske Mojito eller Dark’n’stormy. Er du ikke så meget til overraskelser, så er det selvfølgelig også muligt at se ingredienslisten.\nPriserne er i den høje ende, men det skal også siges at niveauet bag baren er meget højt. Det er inspirerende at se de dygtige bartenders teknikker og hurtighed. Derfor er det nok ikke stedet for de studerende, som ønsker sig en vild aften i byen. Jeg mener dog, at stedet klart er et besøg værd og ydermere er jeg sikker på, at du er af samme mening efter dit besøg.\nNotater: Casual, snakkevenligt, gode siddepladser.


Funktionel Træning Af Thomas Rode Andersen → Køb bogen billigt her\nFunktionel Træning - Thomas Rode Andersen - Bog\nAf Thomas Rode Andersen m.fl.\nThomas Rode Andersen, Thilde Jo Maarbjerg, Dennis Frisch\nFunktionel Træning, Bøger, Bog\nSikkerheden er meget vigtig, når man handler online, og vi prioriterer naturligvis sikkerhed højt. For at sikre dig tryghed når du handler hos Gucca.dk, benytter vi naturligvis kun en NETS godkendt Internet betalingsløsning. Handel og betaling er derfor fuldstændig sikkert.\nUanset hvad du har købt hos os, får du altid 30 dages returret. Med andre ord er det ensbetydende med, at hvis du af forskellige årsager ikke måtte ønske at beholde varen, kan du med god samvittighed returnere din vare til os, herefter vil du få dine penge tilbage. Det er altid en god ide at tage kontakt til os, inden du sender dit produkt tilbage.\nFor Gucca er det vigtigt, at du modtager dit produkt så sikkert og hurtigt som muligt. Hvis vi er lagerførende, vil du oftest få varen tilsendt indenfor 1-2 hverdage. Bemærk, at du altid kan få den nøjagtige lagerstatus på hvert enkelt produkt. I tvivl om leveringstid og/eller lagerstatus? Så tøv ikke med at kontakte os.\nNår du køber hos os, er det muligt at vælge mellem mange forskellige betalingsmuligheder. Der er naturligvis frit valg blandt vores betalingsmetoder - du benytter den, der passer dig bedst. Sikkerheden er den samme, uanset hvilken betalingsmulighed du benytter. Se alle vores betalingsmuligheder ved at klikke på linket. Bemærk at pengene først hæves fra din bankkonto, når vi afsender din vare.\nSkulle det ske, at du har spørgsmål undervejs, sidder vi på e-mail eller ved telefonen parat til at assistere dig. Du kan ringe eller sende e-mail til os på hverdage mellem kl. 10-15, og med godt humør og et smil tager vi imod din henvendelse.\nNår du har købt dine produkter, kan du altid tracke ordren, og vide hvornår du modtager den. Efter gennemførsel af købet kan du gå ind på din egen personlige ordreside. Her har du mulighed for at følge med i, hvornår dit produkt sendes afsted. Når produktet er sendt fra vores lager og er på vej, får du en mail fra os.\nDin anmeldelse af Funktionel Træning\nproduct_stock_yes product_offer_yes product_preorder_no\tproduct_buyable_yes product_group_bog path_bog_forside path_bog_bøger path_bog_kropogsind path_bog_funktioneltræning


Topdanmark styrker kundeoplevelsen og ændrer koncernledelsen | Topdanmark A/S\nTopdanmark styrker kundeoplevelsen og ændrer koncernledelsen\n8.12.2021 10:00:06 CET | Topdanmark A/S\nBrian Rothemejer Jacobsen har været medlem af Topdanmarks direktion siden 2016.\nTopdanmark gennemfører en omorganisering, hvor selskabets kundeservice decentraliseres fra at være en tværgående gruppefunktion til at blive en integreret del af selskabets kommercielle divisioner: Privat, Landbrug & Erhverv samt Pension og Livsforsikring.\nDet sker efter, at en gruppe med koncerndirektør Brian Rothemejer Jacobsen i spidsen de seneste måneder har undersøgt, hvad der vil være den bedste løsning for betjeningen af kunder.\n”Vi har taget en beslutning, som skal udvikle og styrke kundeoplevelsen. Det sker ved, at vores forretningsområder nu får et tydeligere ansvar for salg, fastholdelse og direkte servicering af kunder," siger Peter Hermann, adm. direktør og Group CEO i Topdanmark.\n"Forsikring og rådgivning kan være kompleks og kræver en høj grad af ekspertise, og ved at samle kundeservicespecialister med branchespecialister i divisionerne håber vi på at kunne skabe stærkere fagfællesskaber, som uden tvivl kommer til at gøre en positiv forskel for vores kunder og det samfund, som vi er en del af,“ siger han.\nNyt medlem af koncernledelsen\nOmorganiseringen betyder, at landets næststørste forsikringsselskab samtidig siger farvel til Brian Rothemejer Jacobsen, der senest har haft ansvaret for blandt andet den centrale kundeservice, og som har valgt at stoppe som konsekvens af den beslutning, han selv har været med til at gennemføre.\nI stedet indtræder skadedirektør Rasmus Ruby-Johansen i koncernledelsen.\n“Det er et naturligt skridt at gøre Rasmus til medlem af koncernledelsen. Siden 2017 har han udviklet og ledet en kernefunktion med stor betydning for Topdanmarks økonomi og kundeoplevelse. Rasmus har sammen med skadeledelsen skabt mærkbare og stærke resultater, og jeg glæder mig til at fortsætte det gode samarbejde,” siger Peter Hermann.\nRasmus Ruby-Johansen udnævnes til koncerndirektør og indtræder i koncernledelsen den 1. februar 2022.\nHan får desuden ansvaret for enheden Customer Excellence, som skal sikre en ensartet kundeoplevelse på tværs af Topdanmarks divisioner, blandt andet gennem styring af processer og systemer.\nFratræder efter mere end 33 år i Topdanmark\nSiden 1988, hvor Brian Rothemejer Jacobsen blev ansat i selskabet, har Topdanmark gennemgået en stor forandring, som Brian Rothemejer Jacobsen gennem roller som adm. direktør for Topdanmark Livsforsikring og senest COO og koncerndirektør har været med til at drive.\n“Selvom Brian ikke stopper før en gang i 2022, så er det vigtigt for mig at sige en stor tak til Brian, der har taget en svær og modig beslutning, hvor han sætter Topdanmark foran sig selv. Udover at have været drivkraften bag en lang række strategiske initiativer, som betyder, at Topdanmark i dag er en konkurrencedygtig og veldrevet virksomhed, har han været en kulturbærende leder og personlighed i Topdanmark, som kolleger kommer til at savne,” siger Peter Hermann.\nBrian Rothemejer Jacobsen afregistreres officielt som direktør den 31. december 2021 og udtræder af Topdanmarks koncernledelse den 31. januar 2022. I den forbindelse ophører den nuværende COO-rolle.\nSkadedirektør Rasmus-Ruby Johansen.


Jack Wolfskin Jungle Gym Texa. Low Kids - Børnesko Vandtæt - Blå - Str. 32 - tjek prisen her\nHjem / Butik / Fodtøj til børn / Jack Wolfskin Jungle Gym Texa. Low Kids – Børnesko Vandtæt – Blå\nVarenummer (SKU): 4055001900695 Kategori: Fodtøj til børn Tag: Jack Wolfskin\nNavn: Jack Wolfskin Jungle Gym Texa. Low Kids – Børnesko Vandtæt – Blå\nMange leder efter den billigste Jack Wolfskin Jungle Gym Texa. Low Kids – Børnesko Vandtæt – Blå på nettet, og de ender oftest ud med at finde tilbud her: gå til shop\nJack Wolfskin Jungle Gym Texa. Low Kids – Børnesko Vandtæt – Blå fra Jack Wolfskin\nJack Wolfskin Jungle Gym Texa. Low Kids – Børnesko Vandtæt – Blå er den poplære og foretrukne del blandt mange. Rodekassen – Udsalg er kategorien som rigtig mange ønsker sig noget fra. Cykelpartner er altid shoppen, der har de nyeste cykeldele. Vare du kigger på kommer med en returret på hele 365, ja du læste rigtigt, et helt år. Er du løbet sur i jagten på godt cykeludstyr, er det ikke snyd at lade sig inspirere af andre, som har købt varen her, du bliver i hvert fald glad for dit køb. Det spiller også ind i beslutningen, at der er prisgaranti på Jack Wolfskin Jungle Gym Texa. Low Kids – Børnesko Vandtæt – Blå fra det rigtig fede mærke Jack Wolfskin, der ofte ses i forbindelse med de store løb. Når kilometerne rask væk forsvinder under hjulene, skal du ikke lave beynderfejlen og ikke have noget væske med. Din drikkedunk kan du fylde med energi drik med smagen af bær.\nKøb Jack Wolfskin Jungle Gym Texa. Low Kids – Børnesko Vandtæt – Blå for kun kr. 529.00 allerede i dag, så sendes den direkte hjem til dig. Husk du har et helt års returret.\nJack Wolfskin Jungle Gym Texa. Low Kids – Børnesko Vandtæt – Blå kun kr. 529.00\nJack Wolfskin Jungle Gym Texa. Low Kids – Børnesko Vandtæt – Blå får stadig topkarakter blandt forbrugerne der har købt den i kategorien Rodekassen – Udsalg. Du får også hele hele 30 dages returret hvis du skulle fortryde dit køb din vare. Det er snart allemandsviden at man helst køber sin Jack Wolfskin Jungle Gym Texa. Low Kids – Børnesko Vandtæt – Blå i webshoppen Cykelpartner, der har forstået vigtigheden af at have de rigtige varer på hylden. Blandt alle varerne i shoppen går mange på jagt efter deres mål, og der kan klikkes køb på den vare du kigger på lige nu. Når du handler online er priserne mere attraktive end i butikkerne- fordi webshoppen ikke har udgifter til en fysisk butik.\nFordele når du køber Jack Wolfskin Jungle Gym Texa. Low Kids – Børnesko Vandtæt – Blå online\nKøber du produkter i forskellige webshops, giver de dig lidt bedre rettigheder, fordi webshops er underlagt en lovgivning, de skal følge. Produkter der handles i en dansk shop, skal have 14 dages returret. når produkterne er købt online, og i nogle tilfælde giver shoppen endda mere og det kommer dig tilgode som forbruger. At handle online giver dig også en anden fordel, som er et stort udvalg, som gør det let at sammenligne priser, på tværs af forskellige webshops. Og du kan faktisk sammenligne priser når du sidder på toilettet med din mobiltelefon. En af de store fordele når du handler online, er du slipper for, at skulle indrette sig efter, hvornår butikkerne synes, de skal holde åbent. Når du har købt dine varer, sendes de til din adresse, medmindre du vælger at få dem sendt til din arbejdsadresse, så du kan frit vælge den løsning, der er bedst for dig. Webshops har ikke en kø som i butikker eller supermarkeder køen er der slet ikke, når du handler online, så spilder du ikke din tid på at vente på fru Hansen, der lige skal spørge om, hvad hver enkelt ting koster.\n20 reviews for Jack Wolfskin Jungle Gym Texa. Low Kids - Børnesko Vandtæt - Blå\nVær den første til at anmelde “Jack Wolfskin Jungle Gym Texa. Low Kids – Børnesko Vandtæt – Blå” Annuller svar